
	讝拽谉 讗砖诪讗讬. 驻讬' 讘拽讜谞讟专住 讗砖诪讗讬 专砖注 讜注诐 讛讗专抓 讜拽砖讛 讚讛讬讻讬 拽讗诪专 讗讬住讬 讘谉 讬讛讜讚讛 讚砖讬讘讛 诪砖诪注 讗驻讬诇讜 讝拽谉 讗砖诪讗讬 讜讛诇讗 诪爪讜讛 讗驻讬诇讜 诇讛讻讜转讜 诇讘讝讜转讜 诇讝诇讝诇讜 诇讻讱 驻专''转 讗砖诪讗讬 诇砖讜谉 砖讜诪诪讬谉 讻诪讜 驻转讞讬 砖诪讗讬 讚诪谞讞讜转 (讚祝 诇讙:) 讻诇讜诪专 讘讜专 讜注诐 讛讗专抓 讻讚诪转专讙诪讬谞谉 讜讛讗讚诪讛 诇讗 转砖诐 讜讗专注讗 诇讗 转讘讜专 (讘专讗砖讬转 诪讝): 讜讗讬谉 讝拽谉 讗诇讗 讞讻诐 砖谞讗诪专 讗住驻讛 诇讬 砖讘注讬诐 讗讬砖 讻讜'. 诇讗讜 讙讝讬专讛 砖讜讛 讙诪讜专讛 讛讬讗 讚讗诐 讻谉 诇讬讘注讜 诪讜诪讞讬谉 讻讬 讛转诐 讗诇讗 诇讗 讛讜讬 讗诇讗 讛讜讻讞讛 讘注诇诪讗 讚讝拽谉 讗砖诪讗讬 讗讬谞讜: 诪讗讬 砖谞讗 讚驻诇讙讬谞讛讜 砖''诪 讚讛讗讬 诇讗讜 讛讗讬. 讜讛''拽 诪驻谞讬 砖讬讘讛 转拽讜诐 讜讛讚专转 转拽讜诐 讜讛讚专转 驻谞讬 讝拽谉 砖拽谞讛 讞讻诪讛 砖''诪 讗驻讬' 讬谞讬拽 讜讞讻讬诐 讜驻讬专砖 讘拽讜谞讟' 诪讚拽驻讬讚 拽专讗 讗讞讻诪讛 砖''诪 讚讝拽谉 诇讗讜 讗砖诪讗讬 讗诇讗 讘注讬谞谉 讞讻诪讛 讘讛讚讬讛 讚诇讬讻讗 诇诪讬诪专 专' 讬讜住讬 谞诪讬 讗讝拽谉 讗砖诪讗讬 驻诇讬讙 讜拽讗诪专 讚诇讗 讘注讬谞谉 讞讻诪讛 讚讗''讻 讛讬讬谞讜 讗讬住讬 讘谉 讬讛讜讚讛 讻谉 驻讬专砖 讛拽讜谞讟专住 讜注讜讚 诪讜住讬祝 专''讬 讚诇讬讻讗 诇诪讬诪专 谞诪讬 讚讜讚讗讬 驻诇讬讙 讜讗诪专 讝拽谉 讗砖诪讗讬 诪讛谞讬 讜讗讬住讬 驻诇讬讙 注诇讬讛 讜讗讜诪专 讗驻讬' 住讘讬 讚讗专诪讗讬 讚讛讗 讻诇 砖讬讘讛 讘诪砖诪注 拽讗诪专 讛讗 诇讗 讗砖讻讞谉 讘砖讜诐 讚讜讻转讗 讚讝拽谉 注讜讘讚 讻讜讻讘讬诐 爪专讬讱 诇讻讘讚讜 讜注讜讚 讚诇拽诪谉 (讚祝 诇讙.) 拽讗诪专 讚专讘讬 讬讜讞谞谉 讛讜讛 拽讗讬 诪拽诪讬 住讘讬 讗专诪讗讬 讜转诇讬 讟注诪讗 讘讻诪讛 讛专驻转拽讬 注讚讜 注诇讬讬讛讜 讜诇讗 拽讗诪专 诪砖讜诐 讚讗讬住讬 讜讗''转 讻讬讜谉 讚讘讛讚讬 砖讬讘讛 谞诪讬 讘注讬 讞讻诪讛 讻讚驻讬专砖 讘拽讜谞讟专住 诇专讘讬 讬讜住讬 讛讙诇讬诇讬 讚诪专讘讛 讗驻讬' 讬谞讬拽 讜讞讻讬诐 砖讬讘讛 讚讻转讘 专讞诪谞讗 诇诪讛 诇讬 驻砖讬讟讗 讻讬讜谉 讚讗驻讬' 讬谞讬拽 讜讞讻讬诐 讻''砖 砖讬讘讛 讜讞讻讬诐 讚诪讬 讙专注 讗诐 讛讜讗 讝拽谉 讘讛讚讬 讞讻诐 讜讬''诇 讚讗讬 诇讗 讻转讘 专讞诪谞讗 砖讬讘讛 讛''讗 讚谞讬讘注讬 讝拽谉 讜讞讻诐 诪诪砖 讗讘诇 讬谞讬拽 讜讞讻讬诐 诇讗 诇讛讻讬 讗转讗 砖讬讘讛 诇讙诇讜讬讬 讚诇讗 讘注讬谞谉 讝拽谉 讜讞讻讬诐 讗诇讗 讘讞讚 诇讞讜讚 住讙讬 讗驻讬诇讜 讬谞讬拽 讜讞讻讬诐 讜诪讬讛讜 拽砖讛 讚讗诐 讻谉 诪讗讬 拽讗诪专 讗讬 住''讚 讻讚拽讗诪专 转''拽 诇讻转讜讘 专讞诪谞讗 诪驻谞讬 砖讬讘讛 讝拽谉 转拽讜诐 讗讚专讘讛 诇讗 诇讻转讜讘 讗诇讗 讝拽谉 讚讛讗 谞诪讬 讗诪专 讝拽谉 讘诇讗 砖讬讘讛 讝拽谉 讘诪砖诪注讜 讝拽谉 诪诪砖 诪砖诪注 讗诇讗 讜讚讗讬 讝拽谉 讬谞讬拽 讜讞讻讬诐 诪砖诪注 讜讛讚专讗 拽讜砖讬讗 诇讚讜讻转讬讛 讜谞专讗讛 诇专''讬 讚讜讚讗讬 讬谞讬拽 讜讞讻讬诐 爪专讬讱 砖讬讛讗 诪讜驻诇讙 讜诇讻讱 讗讬爪讟专讬讱 砖讬讘讛 讗注''驻 砖讗讬谞讜 诪讜驻诇讙 讚讻讱 诇讬 讝拽谉 砖讗讬谞讜 诪讜驻诇讙 讻诪讜 讬谞讬拽 讜讞讻讬诐 砖讛讜讗 诪讜驻诇讙 讗讘诇 讗诐 讛讬讜 砖讜讬诐 讘讞讻诪讛 讛讬谞讬拽 讜讛讝拽谉 爪专讬讱 砖讬注诪讜讚 讛讬谞讬拽 诪驻谞讬 讛讝拽谉 讚讙讘讬 讬谞讬拽 爪专讬讱 砖讬讛讬讛 诪讜驻诇讙 讘讞讻诪讛 讜讙讘讬 讝拽谉 讗讬谞讜 爪专讬讱:





专诪讘"谉

讝拽谉 讗砖诪讗讬. 讛讜讗 讘讜专 讚讻转讬讘 讜讛讗讚诪讛 诇讗 转砖诐 讜诪转专讙诪讬谞谉 诇讗 转讘讜专 讜讻谉 诪驻讜专砖 讘注专讜讱 讜讻谉 谞诪讬 讗诪专讬谞谉 诇注谞讬谉 诪讝讜讝讛 驻转讞讬 砖诪讗讬 讻诇讜诪专 驻转讞讬诐 砖讗讬谉 砖诐 诪砖拽讜祝 讜讛讬讬谞讜 讚诪诪注讟 讗讬谉 讝拽谉 讗诇讗 讞讻诐 讜诪砖讜诐 讛讻讬 驻诇讬讙 讗讬住讬 讜讗诪专 讻诇 砖讬讘讛 诪砖诪注 讜讗诇讜 专砖注 讜讚讗讬 诇讗 讻讚讗诪专讬谞谉 讛转诐 (讙讬讟讬谉 诇讗:) 讜诪拽诪讬 驻诇讙讗讛 谞拽讜诐, 讗讘诇 专砖"讬 讝"诇 驻讬' 专砖注 诪诇砖讜谉 讗砖诐:





诪讚拽讬讬诪讗 诇谉 讻讗讬住讬. 转讬诪讗 讛讬讻讬 诪转专讙诪讬谞谉 诪谉 拽讚诐 讚住讘讬专 讘讚讗讜专讬讬转讗 转讬拽讜诐 讜讗驻砖专 讚住讘讬专' 诇讬讛 讻诪讗谉 讚讗诪专 讗驻讬' 讬谞讬拽 讜讞讻讬诐 讜讗祝 注诇 讙讘 讚诪讝拽谉 诪专讘讬谞谉 诇讬讛 诪转专讙诪讬谞谉 讛讻讬 诇诪讬诪专 拽讬诪讛 讗祝 诇讬谞讬拽 讜讞讻讬诐 讚讗转讗 讝拽谉 讜讙诇讬 讗砖讬讘讛 讚讘讬谉 讬谞讬拽 讜讞讻讬诐 讘讬谉 住讘 讜讘讜专 讘诪砖诪注.
讜诪讬讛讜 讛专讬"祝 讝"诇 驻住拽 讬谞讬拽 讜讞讻讬诐 诇讗 讻转"拽 讜讘讜讚讗讬 诇驻讬 驻砖讟讛 讚诪诇转讗 讚讗讬住讬 诇讗 驻诇讬讙 讗诇讗 讘砖讬讘讛 讗讘诇 讘讝拽谉 讻讚讬讚讛讜 住讘讬专讗 诇讛讜 讚讗诪专 讞讻诐 诪砖诪注 讜拽专讗讬 诪讚专砖讬 砖驻讬专 砖讬讘讛 讗驻讬诇讜 讚讗砖诪讗讬 (讜砖讬讘讛) 讜讝拽谞讛 讛讬讬谞讜 讞讻诪讛 讚讬谞讬拽 讜讞讻讬诐 谞诪讬讗诇讗 讬砖 诇讜诪专 讻讚讘专讬 专讘讬谞讜 讝讻专讜谞讜 诇讘专讻讛 讚讗讬住讬 讘砖讬讘讛 驻诇讬讙 (注诇讬讛) 讘讝拽谉 讗讬 讻诪专 讚讗驻讬诇讜 讬谞讬拽 讜讞讻讬诐 讗讬 讻诪专 (讗驻讬诇讜) 讘讬砖讬砖 讜讞讻讬诐 讜诪砖讜诐 讚讘注讬 诇诪住诪讱 讝拽谉 诇讜讬专讗转 诪讛讚专 诇讬讛 讻转"拽 讜诪讬谞讛 讚讬谞讬拽 讜讞讻讬诐 诇讗.
讜拽砖讛 诇讬 讚住讜讙讬讬谉 讘讻讜诇讬 转诇诪讜讚讗 讚注讜诪讚讬谉 诪驻谞讬 讞讻诪讛 谞讬拽讜诐 诪拽诪讬讛 讚讘专 讗讜专讬讬谉 讛讜讗 诪驻谞讬 诇讜诪讚讬讛 注讜诪讚讬谉 转诇诪讬讚讬 讞讻诪讬诐 砖讘讘讘诇 注讜诪讚讬诐 讝讛 诪驻谞讬 讝讛 讜讬砖 诇讜诪专 讜诇驻讬 砖讗讬谉 诪爪讜转 拽讬诪讛 砖讬注诪讜讚 讞讻诐 讗诇讗 诇驻谞讬 诪讬 砖讙讚讜诇 诪诪谞讜 讘讞讻诪讛 讻讚讗诪专讬谞谉 讚讗转讜谉 讞讻讬诪讬谉 讜讗谞讗 讞讘专 讜讻讚讘注讬' 讘讘谞讜 讜讛讜讗 专讘讜 讛诇讻讱 讘讝拽谉 讜讗讬谞讛 诇驻讬 讻讘讜讚讜 砖讬注诪讜讚 讘驻谞讬 注诐 讛讗专抓 驻讟讜专 诪砖讜诐 讛讻讬 谞拽讟 转诇诪讜讚讗 拽讬诪讛 讘转诇诪讬讚讬 讞讻诪讬诐 讜谞拽讬讟 谞诪讬 拽讬诪讛 诪驻谞讬 专讘讜 讜讛讬讬谞讜 谞诪讬 讚讗诪专讬谞谉 讘专讘 讬讞讝拽讗诇 讚讘注诇 诪注砖讬诐 讛讜讛 讚讗驻讬诇讜 诪专 砖诪讜讗诇 拽讗讬诐 诪拽诪讬讛 诇讜诪专 砖讗讬谉 讘讜 诪砖讜诐 讜讗讬谞讜 诇驻讬 讻讘讜讚讜 讜讗驻讬' 诇砖诪讜讗诇 讛讬诇讻讱 讞讬讬讘 诇注诪讜讚 诪驻谞讬 砖讬讘讛 砖诇讜 讚讗诇讜 诪砖讜诐 诪注砖讬诐 讗讬谉 注讜诪讚讬谉:





讛"讙 讘诪住讻转 谞讙注讬诐 驻讬"讙: 讛讟诪讗 注讜诪讚 转讞转 讛讗讬诇谉 讜讛讟讛讜专 注讜讘专 讟诪讗 讛讟讛讜专 注讜诪讚 转讞转 讛讗讬诇谉 讜讛讟诪讗 注讜讘专 讟讛讜专 讜讻谉 讘讗讘谉 讛诪谞讜讙注 讜讗诐 讛谞讬讞讛 讛专讬 讝讛 讟诪讗. 讜讘转讜专转 讻讛谞讬诐 诪讜讞诇驻转 讛砖讬讟讛 讜讛"讙 讛转诐 讟诪讗 讬讜砖讘 转讞转 讛讗讬诇谉 讜讻讜' 讜诪砖诪注 讚诇讬砖谞讗 讚诪转谞讬转讬谉 讚讜拽讗 讚注讜诪讚 讻讬讜砖讘 讜讟诪讗 讜讗祝 注诇 讙讘 讚讻转讬讘 诪讞讜抓 诇诪讞谞讛 诪讜砖讘讜 讗讬谉 诪讜砖讘 讗诇讗 诇砖讜谉 注讻讘讛 讻讚讻转讬讘 讜转砖讘讜 讘拽讚砖 讬诪讬诐 专讘讬诐 讻讬诪讬' 讗砖专 讬砖讘转诐 讜讘驻' 诪讬 砖诪转讜 (讘专讻讜转 讚祝 讻"讛 注"讗) 谞诪讬 讛讻讬 诪砖诪注 讚讙诪专讬' 诪讬谞讛 讛转诐 爪讜讗讛 注讜讘专转 诪讜转专 诇拽专讜转 拽专讬讗转 砖诪注 讻谞讙讚讛 讜讗讬 讬讜砖讘 讚讜拽讗 讗驻讬' 注讜诪讚转 谞诪讬 讜专讘讜转讬谞讜 讛爪专驻转讬诐 诪驻专砖讬诐 讚诇讗 讗诪专讜 注诪讬讚讛 讜讬砖讬讘讛 讗诇讗 讘讗讬诇谉 砖讗讬谉 讘讜 讘讬讗讛 讜注诇 讝讛 讻转讬讘 诪讞讜抓 诇诪讞谞讛 诪讜砖讘讜 讗讘诇 谞讻谞住 诇讘讬转 诪砖谞讻谞住 砖诐 讟诪讗 砖讘讘讬讗讛 讛讜讗 诪讟诪讗 讜讻谉 注讬拽专 讚转谞谉 讘诪住讻转 谞讙注讬诐 讟讛讜专 砖讛讻谞讬住 专讗砖讜 讜专讜讘讜 诇讘讬转 讟诪讗 谞讟诪讗 讜讟诪讗 砖讛讻谞讬住 专讗砖讜 讜专讜讘讜 诇讘讬转 讟讛讜专 讟诪讗 诪砖诪注 诇讗诇转专 诪砖注讛 砖讛讻谞讬住:





专讬讟讘"讗

转谞讜 专讘谞谉 诪驻谞讬 砖讬讘讛 转拽讜诐 讬讻讜诇 讗驻讬' 诪驻谞讬 讝拽谉 讗砖诪讗讬. 驻讬专砖"讬 讝"诇 讝拽谉 讗砖诪讗讬 专砖注 诪诇砖讜谉 讗砖诐. 讜诇讬转讗 讚讘讛讗 讛讬讻讬 驻诇讬讙 讗讬住讬 讘谉 讬讛讜讚讛 砖讛专讬 讗驻讬' 讘讻讘讜讚 讗讘讬讜 讗诪专讜 讚讜拽讗 讘注讜砖讛 诪注砖讛 注诪讱 讜讗谞谉 拽讬讬诪讗 诇谉 讻讗讬住讬 讘谉 讬讛讜讚讛 讜讗驻讬' 讛讻讬 讗诪专讬' 讘讙讬讟讬谉 讜诪拽诪讬 驻诇讙讗讬 谞讬拽讜诐 讜讜驻讬讻讱 驻讬' 专"转 讝"诇 讗砖诪讗讬 砖讛讜讗 讘讜专 讻讚诪转专讙诪讬谞谉 讜讛讗讚诪讛 诇讗 转砖诐 讜讗专注讗 诇讗 转讘讜专 讜拽专讬谞谉 谞诪讬 诇驻转讞讬诐 砖讗讬谉 诇讛诐 诪讝讜讝讛 讜诪砖拽讜祝 驻转讞讬 砖诪讗讬 讻讚讗讬转讗 讘诪谞讞讜转. 转诇诪讜讚 诇讜诪专 讝拽谉. 讗讬谉 讝拽谉 讗诇讗 讞讻诐 砖谞讗诪专 讗住驻讛 诇讬 砖讘注讬诐 讗讬砖 诪讝拽谞讬 讬砖专讗诇 诇讗讜 讙讝讬专讛 砖讜讛 讛讬讗 讻讚讘专讬 专砖"讬 讝"诇 讚讗诐 讻谉 谞讘注讬 住诪讜讱 讻讬 讛转诐 讗诇讗 讙诇讜讬 诪讬诇转讗 讘注诇诪讗 讛讜讗 讚讗砖讻讞谉 讝拽谉 讘诇砖讜谉 讞讻诐:



专讘讬 讬讜住讬 讛讙诇讬诇讬 讛讬讬谞讜 转谞讗 拽诪讗 讗讬讻讗 讘讬谞讬讬讛讜 讚讬谞讬拽 讜讞讻讬诐 诇转谞讗 拽诪讗 讬谞讬拽 讜讞讻讬诐 诇讗. 讜诇专讘讬 讬讜住讬 讛讙诇讬诇讬. 讗驻讬诇讜 讬谞讬拽 讜讞讻讬诐 讻讬讜谉 砖拽谞讛 讘讞讻诪讛. 转诪讬讛讗 诪讬诇转讗 诇专讘讬 讬讜住讬 讛讙诇讬诇讬 砖讬讘讛 讚讻转讘 专讞诪谞讗 诇诪讛 诇讬 讚讗讬 讞讻讬诐 讗驻讬' 讬谞讬拽 谞诪讬 讜讗讬 诇讗 讞讻讬诐 讻讬 讛讜讬 讝拽谉 讜讘注诇 砖讬讘讛 诪讗讬 讛讜讛 讚讛讗 诇讗 讗砖讻讞谉 诪讗谉 讚诪讞讬讬讘 拽讬诪讛 诇讝拽谉 讗砖诪讗讬 讗诇讗 讗讬住讬 讘谉 讬讛讜讚讛 讘诇讞讜讚. 转讬专爪讜 讘转讜住驻转 讚讗讬爪讟专讬讱 诇讗砖诪注讬谞谉 讚讬谞讬拽 讜讞讻讬诐 诪讞讬讬讘 讘讻讘讜讚 讝拽谉 讜讞讻讬诐 讜讗注"讙 讚转诇诪讬讚讬 讞讻诪讬诐 讗讬谉 注讜诪讚讬谉 讝讛 诪驻谞讬 讝讛 讻砖讛诐 砖讜讬诐 讘讞讻诪讛 讻讚讗诪专讬' 讛转诐 转诇诪讬讚讬 讞讻诪讬诐 砖讘讘讘诇 注讜诪讚讬诐 讝讛 诪驻谞讬 讝讛 讜拽讜专注讬谉 讝讛 注诇 讝讛 诪砖讜诐 讚诇诪讚讬诐 讻诇 讗讞讚 诪讞讘讬专讜 讜讛讜讛 诇讬讛 讻专讘讜 讛讗 诇讗讜 讛讻讬 讗讬谉 注讜诪讚讬诐 讝讛 诪驻谞讬 讝讛 讻砖讛诐 砖讜讬诐 讘讞讻诪讛 讛讻讗 讚讝拽谉 讜讞讻诐 注讜诪讚讬诐 诪驻谞讬讜 讬谞讬拽 讜讞讻讬诐. 讜谞讻讜谉 讛讜讗. 讜讛讗 讚讗诪专讬谞谉 讘专讘讜 砖讗讬谞讜 诪讜讘讛拽 砖注讜诪讚 诪诇驻谞讬讜 讗专讘注 讗诪讜转 拽"诇 转讬驻讜拽 诇讬' 讚讛讜讛 转诇诪讬讚讬 讞讻诪讬诐 讜讛专"专 讗诇讬注讝专 诪诪讬抓 讛讬讛 诪讚拽讚拽 诪讻讗谉 砖讗讬谉 讞讬讜讘 注诪讬讚讛 讘驻谞讬 转诇诪讬讚讬 讞讻诪讬诐 诪讚讗讜专讬讬转讗 讗诇讗 诪讚专讘谞谉 讻讚讗诪专讬谞谉 讘驻专拽 讗诇讜 讛谉 讛诇讜拽讬谉. 讜讗讬谉 讝讛 谞讻讜谉 讗诇讗 讚讘转诇诪讬讚讜 讗驻讬诇讜 讛谉 砖讜讬诐 讗讜 讙讚讜诇 诪诪谞讜 讞讬讬讘 诇注诪讜讚 讘驻谞讬讜 讚讗诇讜 诪讚讬谉 转诇诪讬讚 讞讻诐 讛讬讛 驻讟讜专 讜讻讚讗诪专谉:



讜转谞讗 拽诪讗 讗讬谉 讛讻讬 谞诪讬 讜讛讗 讚驻诇讙讬谞讛讜 诪砖讜诐 讚讘注讬 诇诪住诪讱 讝拽谉 诇讜讬专讗转. 驻讬' 诇诪讚专砖 诪讬谞讬讛 诇讝拽谉 砖诇讗 讬讟专讬讞 讜讗注"讙 讚讗讻转讬 诪爪讬 诇诪讻转讘 转拽讜诐 讜讛讚专转 诪驻谞讬 砖讬讘讛 讝拽谉 讜讬专讗转 讗驻讬' 讛讻讬 诇讗 诪砖诪注 砖驻讬专 讚讗转讗 诇诪讚专砖 讝拽谉 讜讬专讗转 讻讬 讛砖转讗 讚驻诇讙讬讛 诪砖讬讘讛 讜讗住诪讻讬讛 诇讜讬专讗转:



讜讛讗 讚讗诪专讬谞谉 诪讚诇讗 讻转讬讘 转拽讜诐 讜讛讚专转 转专讬 讝讬诪谞讬 讞讚 诇讝拽谉 讜讞讚 诇砖讬讘讛 砖"诪 讞讚 讛讜讗 砖讬讘讛 讝拽谉 讚讛讜讛 讝拽谉 讜讞讻诐 讛讬讬谞讜 诇诪讬诪专讗 讚讛讻讬 讛讜讛 诪讜讻讬讞 讟驻讬 讜诇讗 住讙讬讗 讚诇讗 谞讻转讘讬讛 专讞诪谞讗 转专讬 讝讬诪谞讗 讻讚讬 砖诇讗 谞讟注讛 诇讜诪专 讚讞讚 讛讬讗 讻讬讜谉 砖讛讚讘专 拽专讜讘 诇讟注讜转 讘讜. 诪讬讛讜 诪讜讚讛 讛讬讗 讚讘注诇诪讗 讻讬 讻诇 讛讗讬 讙讜讜谞讗 讚专砖讬谞谉 诇驻谞讬讜 讜诇讗讞专讬讜 讻讗诇讜 讛讬讛 讻转讬讘 转专讬 讝讬诪谞讬 讻讚讗诪专讬' 讙讘讬 专讬讘讬转 讚讘讬谉 讗讜讻诇 讘讬谉 讻住祝 讗住讜专 讘谞砖讱 讜讘转专讘讬转 讜讗注"讙 讚讻转讬讘 讗转 讻住驻讱 诇讗 转转谉 诇讜 讘谞砖讱 讜讘诪专讘讬转 诇讗 转转谉 讗讻诇讱 讜讚专砖讬谞谉 诇讬讛 诇驻谞讬讜 讜诇讗讞专讬讜 讗转 讻住驻讱 诇讗 转转谉 诇讜 讘谞砖讱 讜讘诪专讘讬转 讘谞砖讱 讜讘诪专讘讬转 诇讗 转转谉 讗讻诇讱 讜讻谉 讘讚讜讻转讬 讗讞专讬谞讬 讗诇讗 讚讛讻讗 住讘专 转谞讗 拽诪讗 砖诇讗 讛讬讛 诇讜 诇讻转讜讘 诇住转讜诐 讗诇讗 诇驻专砖 诪讚诇讗 驻讬专砖 砖诪注 诪讬谞讛 讞讚 讛讜讗 讜专讘讬 讬讜住讬 住讘专 讚讛讗 谞诪讬 转专讬 谞讬谞讛讜 讜诪拽专讗 谞讚专砖 诇驻谞讬讜 讜诇讗讞专讬讜 讻讱 驻讬专砖 专讘讬谞讜 讜讛谞讻讜谉 讻诪讜 砖讻转讘讜 讘转讜住驻讜转 讚讛讻讗 诇讬讻讗 诇诪讬诪专 讚转拽讜诐 讜讛讚专转 拽讗讬 讗讻诇 讞讚 讜讞讚 诪砖讜诐 讚诇讗 砖讬讬讱 诇砖讜谉 诪驻谞讬 讙讘讬 讛讚讜专 讜诇讗 砖讬讬讱 诇砖讜谉 驻谞讬 讙讘讬 拽讬诪讛 讗诇讗 讙讘讬 拽讬诪讛 砖讬讬讱 诪驻谞讬 讻讚讻转讬讘 诇拽讜诐 诪驻谞讬讱 讜讙讘讬 讛讚讜专 砖讬讬讱 驻谞讬:





讛诪讗讬专讬

讻诇 砖讻转讘谞讜 讘讻讘讜讚 讗讘 讜讗诐 讜诪讜专讗讜 讻讱 讛讜讗 讛讚讬谉 讘讻讘讜讚 专讘讜 讜诇讗 注讜讚 讗诇讗 砖讞讜讘转讜 讬转讬专讛 注诇 砖诇 讗讘 砖讝讛 讛讘讬讗讜 诇讞讬讬 讛注讜诇诐 讛讝讛 讜讝讛 诪讘讬讗讜 诇讞讬讬 讛注讜诇诐 讛讘讗 讻诪讜 砖讬转讘讗专 讘砖谞讬 砖诇 诪爪讬注讗 讜讘专讘讜 诪讜讘讛拽 注讜诪讚 诪驻谞讬讜 讻诪诇讗 注讬谞讬讜:



转诇诪讬讚 讞讻诐 砖讗讬谞讜 专讘讜 讗注"驻 砖讗讬谞讜 讞讬讬讘 讘讻讘讜讚 讜诪讜专讗 讻诇 讻讱 诪爪讜讛 诇讛讚专讜 讗注"驻 砖讗讬谞讜 讝拽谉 砖谞讗诪专 讜讛讚专转 驻谞讬 讝拽谉 讜讗讬谉 讝拽谉 讗诇讗 诪讬 砖拽谞讛 讞讻诪讛 讻讬爪讚 讛讬讛 讛转诇诪讬讚 注讜讘专 讬注诪讜讚 诪诇驻谞讬讜 讻诇 讝诪谉 砖讛讜讗 注讜讘专 诇驻谞讬讜 讗驻讬诇讜 诪讗讛 驻注诪讬诐 讘讬讜诐 讜讗讬谞讜 讞讬讬讘 讘讻讱 诪砖讬专讗讛讜 讗诇讗 诪砖讬拽专讘 诪诪谞讜 讗专讘注 讗诪讜转 注讚 砖讬注讘讜专 诪讻谞讙讚 驻谞讬讜 砖讝讜 讛讬讗 拽讬诪讛 砖讬砖 讘讛 讛讚讜专 讜讻诇 砖讬砖 讘讛 讞住专讜谉 讻讬住 讗讬谞讜 讞讬讬讘 讘讻讱 讜诪注转讛 讘注诇 讗诪谞讜转 讗讬谞讜 爪专讬讱 诇注诪讜讚 讘驻谞讬 转诇诪讬讚 讞讻诐 讜讗诐 讛讬讛 讟专讜讚 讘诪诇讗讻转 讗讞专讬诐 讗讬谞讜 专砖讗讬 诇注诪讜讚 讘驻谞讬 转诇诪讬讚 讞讻诐 砖讛专讬 讬砖 讻讗谉 讘讟讜诇 诪诇讗讻讛 讜讗注"驻 砖讘诪讘讬讗讬 讘讻讜专讬诐 讗诪专讜 讘注诇讬 讗讜诪谞讬讜转 注讜诪讚讬谉 讜砖讜讗诇讬诐 讘砖诇讜诪谉 讗讬谉 讛注谞讬谉 讗诇讗 诇驻讬讬住谉 砖诇讗 转讛讗 诪讻砖诇谉 诇注转讬讚 诇讘讗 砖诇讗 诇讛讘讬讗:



讜诇讗 讬注诪讜讚 诪驻谞讬讜 讘诪拽讜诪讜转 讛爪谞讜注讬诐 讻讙讜谉 讘讘讬转 讛讻住讗 讜讘讘转讬诐 讛驻谞讬诪讬讬诐 砖讘讘讬转 讛诪专讞抓 砖讗讬谉 讝讛 拽讬诪讛 砖诇 讛讚讜专 砖讗祝 讛专讛讜专 砖诇 讚讘专 转讜专讛 讗住讜专 讘讛诐 讻诪讜 砖讬转讘讗专 讘诪拽讜诪讜:





转讜住驻讜转 专讗"砖

讙诪专讗 讝拽谉 讗砖诪讗讬 驻讬专砖"讬 讗砖诐 专砖注 讜注诐 讛讗专抓. 讜拽' 讚讛讬讻讬 拽讗诪专 讗讬住讬 谉' 讬讛讜讚讛 讗讜' 砖讻诇 砖讬讘讛 诪砖诪注 讜讗驻讬' 讝拽谉 讗砖诪讗讬 讜讛诇讗 诪爪讜讛 诇讛讻讜转讜 诇拽诇诇讜 讜诪驻' 专"转 讗砖诪讗讬 诇砖讜谉 砖诪诪讜 讜爪讚讜 讻诪讜 驻转讬讞讬 砖讬诪讗讬 讻诇讜' 讘讜专 讜注诐 讛讗专抓 讻讚诪转专讙诪讬谞谉 讜讛讗讚诪讛 诇讗 转砖诐 [讜讗专注讗] 诇讗 转讘讜专:



讗讬谉 讝拽谉 讗诇讗 讞讻诐 砖谞讗诪专 讗住驻讛 诇讬 砖讘注讬诐 讗讬砖 诪讝拽谞讬 讬砖专讗诇 诪转讜讱 驻讬专砖"讬 诪砖诪注 讚讚专讬砖 讙"砖 讝拽谉 诪讝拽谞讬 讜讻谉 驻讬' 讘讛讚讬讗 讘砖诪注转讬' 讙讘讬 讗讬 住"讚 讻讚拽讗诪专 转"拽 讜讻讜' 讜转诪讬' 诇讬 讗讬 讙"砖 讛讬讗 诇讬讘注讬 诪讜诪讞讬' 讻讬 讛转诐 讜注讜讚 谞讬诇讬祝 诪讝拽谞讬' 讚讻转讬讘 讙讘讬 讞诇讬爪讛 讚诪专讘讬' 讜讗驻讬' 讛讚讬讜讟讜转. 讜诪驻' 专"转 讚诇讗讜 讙"砖 诪诪砖 讛讬讗 讗诇讗 驻讬' 讘注诇诪讗 讛讜讗 讻诪讜 讗讬谉 驻讙讬注讛 讗诇讗 转驻讬诇讛 砖谞讗诪专 讗诇 转驻讙注 讘讬 讜讗"转 讗讻转讬 驻讬' 诪讞诇讬爪讛 讜讬"诇 诪讚讻转讘 专讞' 砖讬讘讛 砖"诪 诇讗讜 讘讝拽谞讬 讛砖讜拽 讗讬讬专讬 讗诇讗 诇讗爪专讜讻讬 讞讻诪讛 讘讛讗讬 砖讬讘讛 讚诇讗 转讬诪讗 讻诇 砖讬讘讛 讘诪砖诪注 讜讗"转 诇讗 诇讻转讜讘 专讞' 砖讬讘讛 讜诪诪讬诇讗 讬讚注讬谞谉 讚诇讗 讬诇驻讬谞谉 诪讞诇讬爪讛 讚讗"讻 讘驻谞讬 讻诇 讗讚诐 讬注诪讜讚 讻诪讜 讞诇讬爪讛 讚讛讻诇 讻砖专讬诐 诇讛 讜讬"诇 讚讗讬 诇讗讜 砖讬讘讛 讛讜"讗 讚讝拽谉 讗转讗 诇讝拽谞讛 讜诇讗 诇讞讻诪讛 诇讛讻讬 讗讬爪讟专讬讱 砖讬讘讛 诇讙诇讜讬讬 注诇讬讛 讚讝拽谉 讚讘注讬 讞讻诪讛 讘讛讚讬 砖讬讘讛:



讗讬讻讗 讘讬谞讬讬讛讜 讬谞讬拽 讜讞讻讬诐 诪讚诇讗 拽讗诪专 讝拽谉 讜诇讗 讞讻讬诐 砖"诪 讚专' 讬讜住讬 讛讙诇讬诇讬 诪讜讚讛 讚诇讗 住讙讬讗 讘砖讬讘讛 诇讞讜讚讛 讜注讜讚 讚讗"讻 讛讬讬谞讜 讚讗讬住讬 讘谉 讬讛讜讚讛 讚注"讻 讗讬住讬 讘谉 讬讛讜讚讛 住讘专 讚讝拽谉 讛讬讬谞讜 讬谞讬拽 讜讞讻讬诐 讜诇讬讻讗 讘讬谞讬讬讛讜 诪讬讚讬 讚讗讬谉 诇讜诪专 砖讘讗 讗讬住讬 讘谉 讬讛讜讚讛 诇讜诪专 讗驻讬' 讝拽谞讬 讙讜讬讬诐 讚讛讗 诇拽诪谉 讘转专 讚驻住拽 专' 讬讜讞谞谉 讛诇讻讛 讻讗讬住讬 讘谉 讬讛讜讚讛 拽讗诪专 讚专' 讬讜讞谞谉 拽讗讬诐 诪拽诪讬 住讘讬 讗专诪讗讬 讜诇诪讛 诇讬 讟注诪讗 讚讻诪讛 讛专驻转拽讬 讚注讚讜 注诇讬讬讛讜. 讜注讜讚 讚专讘讛 讛讜讛 注讘讬讚 诇讛讜 讛讬讚讜专 讜诇讗 拽讬诪讛 讜讘砖讬讘讛 讻转讬讘 拽讬诪讛 讗诇讗 诪驻谞讬 讚专讱 讗专抓 讛讜讜 讞讜诇拽讬诐 诇讛诐 讻讘讜讚 讜诇讗 讘讗 讗讬住讬 诇专讘讜转 讗诇讗 讝拽谉 讗砖诪讗讬 讜诇讗 住讘讬 讗专诪讗讬. 讜转讬' 诇专' 讬讜住讬 讛讙诇讬诇讬 拽专' 讚砖讬讘讛 诇诪讛 诇讬 讬"诇 讚讗讬爪讟专讬讱 诇讙诇讜讬 注诇讬讛 讚讝拽谉 讚讘讞讻诐 诇讞讜讚讬讛 讗讬讬专讬 讚诇讗 转讬诪讗 讚讘注讬' 讝拽谉 讻诪砖诪注讜 讜讞讻诐. 讜注讜讚 讬"诇 讚讗讬爪讟专讬讱 砖讬讘讛 诇专' 讬讜住讬 讛讙诇讬诇讬 诇讗砖诪讜注讬' 讚诇驻注诪讬诐 爪专讬讱 诇讻讘讚讜 诪驻谞讬 [砖讬讘转讜] (砖讘讜注转讜) 讚讛讗 讗讬讛讜 讛讜讛 [住讘专] 讬谞讬拽 讜讞讻讬诐 讞讬讬讘 诇注诪讜讚 诪驻谞讬 讝拽谉 讜讞讻诐 砖讗诐 讛讬讜 砖讜讬谉 诇讗 讛讜讛 爪专讬讱 诇注诪讜讚 讚讚讜拽讗 转诇诪讬讚讬 讞讻诪讬诐 砖讘讘讘诇 讗诪专讬' 讘讗诇讜 诪爪讬讗讜' 砖讞讬讬讘讬诐 诇注诪讜讚 讝讛 诪驻谞讬 讝讛. 注讬"诇 讚讘讬谉 诇专' 讬讜住讬 讛讙诇讬诇讬 讜讘讬谉 诇专讘谞谉 砖诪注讬' 诪砖讬讘讛 讚爪专讬讱 诇注诪讜讚 诪驻谞讬 讝拽谉 砖讗讬谞讜 讗砖诪讗讬 讗注"驻 砖讗讬谞讜 诪讜驻诇讙 讘讞讻诪讛 讗诇讗 讚讚专砖讬' 专讘谞谉 讝拽谉 诪讝拽谞讛 诇诪注讜讟讬 讬谞讬拽 讜讞讻讬诐 讗驻讬' 讛讜讗 诪讜驻诇讙 讜专' 讬讜住讬 讛讙诇讬诇讬 住讘专 爪专讬讱 诇注诪讜讚 诪驻谞讬 讬谞讬拽 讜讞讻讬诐 讗诐 讛讜讗 诪讜驻诇讙 讘讞讻诪讛:



讗"讻 谞讬讻转讜讘 专讞' [诪驻谞讬 砖讬讘讛] 转拽讜诐 讜讛讚专转 转拽讜诐 讜讛讚专转 驻谞讬 讝拽谉 讜讗"转 讘诇讗讜 讛讻讬 谞诪讬 讗讬转 诇谉 诇诪讚专砖讬讛 讗讚诇注讬诇 讜讗讚诇拽诪讬讛 讻讚讗砖讻' 讙讘讬 谞砖讱 讜转专讘讬' 讚转专讜讜讬讛讜 拽讬讬诪讬 讗讻住祝 讜讗讗讜讻诇 讜讻谉 讙讘讬 谞讘讬诇讛 讘驻' 讻诇 砖注讛 讚谞转讬谞讛 讜诪讻讬专讛 拽讬讬诪讬 讗讙专 讜讗谞讻专讬 讜讬"诇 讚砖讗谞讬 讛讻讗 讚讗讬谉 诇砖讜谉 诪驻谞讬 拽讗讬 讗讜讛讚专转 讗诇讗 驻谞讬 讻诪讜 驻谞讬 讝拽谞讬诐 诇讗 谞讛讚专讜 讜讗讬谉 诇砖讜谉 驻谞讬 拽讗讬 注诇 转拽讜诐 讗诇讗 诪驻谞讬 讻讙讜谉 讝讛. 讜注讜讚 谞专' 诇驻专砖 讚讘讬谉 诇专' 讬讜住讬 讛讙诇讬诇讬 讘讬谉 诇转"拽 砖诪注讬' 诪砖讬讘讛 讚爪专讬讱 诇注诪讜讚 讻讙讜谉 诇讗 讗讜讻诇 诇拽讜诐 诪驻谞讬讱: 讜讛讱 讚讛' 驻住讜拽讬诐 讗讬谉 诇讛诐 讛讻专注 讻转讬讘谞讗 讘讘讘讗 诪爪讬注讗 讘讗讬讝讛讜 谞砖讱 讜讛"专 讬注拽讘 诪讗讜专谞讬诇砖 转讬专抓 讚讛讻讗 讙讘讬 砖讬讘讛 讚讛"讛 讙讘讬 砖讬讘讛 讜讝拽谉 讗讬讻讗 诇诪讟注讬 讜诇讗讜拽讜诪讬 砖讬讘讛 讜讝拽谉 讘讞讚 讙讘专讗 讛讬诇讻讱 讗讬 诇讗 讻转讬讘 讗诇讗 讞讚 讝讬诪谞讗 讛讜讛 讙专 讜讙讜讬 讜诇讬讻讗 诇诪讬诪专 讞讚 讙讘专讗 讛讜讗:





转讜住驻讜转 专"讬 讛讝拽谉

讛诇讜诇讗 讞讜驻讛:



诪讚诇讬. 诪讙讘讬讛 诇讛诐 讛讻讜住 砖砖转讜:



专讘谞谉 专讘谞谉. 讻诇讜诪专 讗诇讜 砖注诪讚讜 诪驻谞讬 讗讬谞诐 讙讚讜诇讬诐 讜讗转诐 讙讚讜诇讬诐 讜诇驻讬' 诇讗 注诪讚转诐 讛诇讗 讗祝 讛诐 讙讚讜诇讬诐:



讗砖诪讗讬 讘讜专. 诇讗 转砖诐 诇讗 转讘讜专:



诪讝拽谞讬 讬砖专讗诇. 讜讞讻诪讬诐 讛讬讜 砖讛专讬 砖专转讛 注诇讬讛诐 谞讘讜讗讛:



砖讬砖 讘讛 讛讬讚讜专 砖谞讬讻专 砖诇讻讘讜讚讜 注砖讛 讜讛讬讬谞讜 讻砖讛讜讗 拽专讜讘:



讘诪诪讜谉. 诇讬转谉 诇讜 诪砖诇讜. 讬注爪讬诐 诇砖讜谉 注讜爪诐 注讬谞讬讜 诪专讗讜转 讘专注 讻诪讜 住讜讙专:



讜讬专讗转 诪讗诇讛讬讱. 讻诇讜诪专 讗注"驻 砖讗转讛 注讜砖讛 讘讚专讱 砖诇讗 讬讞砖讚讜讱 讘谞讬 讗讚诐 注诇 讝讛 砖讬讞砖讘讜 砖诇讗 专讗讬转 讜诇讗 讬讚注转 讬砖 诇讱 诇讬专讗 诪讛砖诐 砖讬讜讚注 诇讘讘讱:



讬讟专讬讞 砖诇讗 讬诇讱 转诪讬讚 诇驻谞讬讛诐 砖讬讟专讞讜 诇注诪讜讚 讝拽谉 讜讬专讗转. 讗祝 诇讝拽谉 谞讗诪专 讜讬专讗转:





转讜住驻讜转 专讬"讚

讗讬讻讗 讘讬谞讬讬讛讜 讬谞讬拽 讜讞讻讬诐 驻' 转谞讗 拽诪讗 住讘专 砖讬讘讛 讜讝拽谉 讞讚 谞讬谞讛讜 讜诇诪注讜讟讬 讝拽谉 讗砖诪讗讬 讜专' 讬讜住讬 讛讙诇讬诇讬 住讘专 转专讬 谞讬谞讛讜 讜住讘讬专讗 诇讬讛 讚讝拽谉 诇讗讜 讚驻专讜砖讬 砖讬讘讛 拽讗 讗转讬 讜讗"讻 讬砖 诇讜诪专 讚住讘专 讗驻讬诇讜 讝拽谉 讗砖诪讗讬 讜讗"讻 讛讬讬谞讜 讗讬住讬 讘谉 讬讛讜讚讛 讜讬砖 诇讜诪专 讚讗讬住讬 讘谉 讬讛讜讚讛 讚讗诪专 讻诇 砖讬讘讛 讘诪砖诪注 讛讜讛 诪专讘讛 讗驻讬诇讜 砖讬讘讛 讚讗专诪讗讬 讻讚拽讗诪专 诇拽诪谉 讻专讘讬 讬讜讞谞谉 讚驻住讬拽 讛讬诇讻转讗 讻讜转讬讛 讗讘诇 讬砖 诇讙诪讙诐 讚讗"讻 讛讜讛 诇讬讛 诇诪讬诪专 讚讗讬讻讗 讘讬谉 专讘讬 讬讜住讬 诇转"拽 讬谞讬拽 讜讞讻讬诐 讜讝拽谉 讗砖诪讗讬 诪讚拽讗诪专 讬谞讬拽 讜讞讻讬诐 讘诇讞讜讚 诪砖诪注 讚讘讝拽谉 讗砖诪讗讬 砖谞讬讛诐 砖讜讬谉 讜讬砖 诇讜诪专 讚讙诐 专讘讬 讬讜住讬 诇讗 讛讜讛 诪专讘讛 讝拽谉 讗砖诪讗讬 讚讗注"讙 讚讝拽谉 诇讗讜 诇驻专讜砖讬 讗砖讬讘讛 拽讗 讗转讬 诪讻诇 诪拽讜诐 讬诇驻讬谞谉 诪讬谞讛 讚讗转讜专讛 拽驻讬讚 专讞诪谞讗 讛讬诇讻讱 讗讬 讛讜讛 讝拽谉 讗砖诪讗讬 诇讗 讗讘诇 诪讬讛讜 讘注讬谞谉 砖讬讛讗 讘谉 转讜专讛. 讜讝拽谉 专讬讘讛 讗驻讬诇讜 讬谞讬拽 讜讞讻讬诐 讜讬砖 诇讜诪专 讚讬谞讬拽 讜讞讻讬诐 讛讜讗 诪讜驻诇讙 讘讞讻诪讛 讗讘诇 砖讬讘讛 讗注"驻 砖讗讬谞讜 诪讜驻诇讙 讜讛讜讗 砖诇讗 讬讛讗 讝拽谉 讗砖诪讗讬 讬讻讜诇 诪驻谞讬 讝拽谉 讗砖诪讗讬 驻讬' 讛诪讜专讛 讗砖诐 专砖注 讜注诐 讛讗专抓 讜讗讬谞讜 谞专讗讛 诇讬 砖讗诐 专砖注 讛讬讛 拽专讬 讻讗谉 讜谞砖讬讗 讘注诪讱 砖注讜砖讛 诪注砖讛 注诪讱 讗诇讗 讗砖诪讗讬 讛讜讛 讘讜专 讘诇讗 转讜专讛 诇砖讜谉 讜讛讗讚诪讛 诇讗 转砖诐 讚诪转专讙诪讬谞谉 诇讗 转注讘讜专 讜诇讗 讛讬讛 专砖注:





诪讛专砖"讗 - 讞讬讚讜砖讬 讛诇讻讜转

讘讚"讛 诪"砖 讚驻诇讙讬谞讛讜 讻讜' 讚讗"讻 讛讬讬谞讜 讗讬住讬 讘谉 讬讛讜讚讛 讻讜' 注讻"诇 讚注"讻 讗讬住讬 讘谉 讬讛讜讚讛 讘讬谞讬拽 讜讞讻讬诐 讻专"讬 讛讙诇讬诇讬 住"诇 讻诪"砖 讛专讗"砖 讜讛专"谉 讘讛讜讻讞讜转 注"砖 讜拽"诇:


讘讗"讚 讗讚专讘讛 诇讗 诇讻转讜讘 讗诇讗 讝拽谉 讚讛讗 谞诪讬 讗诪专 讝拽谉 讘诇讗 砖讬讘讛 讻讜' 讝拽谉 诪诪砖 诪砖诪注 讻讜' 注讻"诇 讬砖 诇讚拽讚拽 讘讚讘专讬讛诐 讗诪讗讬 诇讗 转拽砖讬 诇讛讜 诇专讘谞谉 谞诪讬 讚诇讗 谞讻转讜讘 专拽 讝拽谉 诇讞讜讚讬讛 讚诇讬讻讗 诇诪讬诪专 讚讗讬 诇讗讜 砖讬讘讛 住讚"讗 讚讝拽谉 讛讬讬谞讜 讬谞讬拽 讜讞讻讬诐 诇讞讜讚 讚讗"讻 转拽砖讬 诇讛讜 诇专讘谞谉 讻诪讜 砖讛拽砖讜 诇专' 讬讜住讬 讛讙诇讬诇讬 诇诪讛 诇"诇 讚讟注诪讬讬讛讜 讚专讘谞谉 讚讗讬 讻专"讬 讛讙诇讬诇讬 谞讻转讜讘 诪驻谞讬 砖讬讘讛 转拽讜诐 讜讛讚专转 转拽讜诐 讜讛讚专转 驻谞讬 讻讜' 讛诇"诇 讚诇讗 谞讻转讜讘 专拽 讝拽谉 诇讞讜讚 讚诪砖诪注 砖驻讬专 讬谞讬拽 讜讞讻讬诐 讜讗诐 谞讗诪专 讘讝讛 讻诪讜 砖转讬专抓 讛专讗"砖 诇专讘谞谉 讚讗讬 诇讗 讛讜讛 讻转讬讘 砖讬讘讛 专拽 讝拽谉 讛"讗 讝拽谞讬 讛砖讜拽 讛砖转讗 讚讻转讬讘 讝拽谉 讘转专 砖讬讘讛 诪爪专讻讬谞谉 诇专讘谞谉 讝拽谉 讜讞讻诐 讗"讻 诇专"讬 讛讙诇讬诇讬 谞诪讬 讗讬讻讗 诇诪讬诪专 讛讻讬 讚讗讬 诇讗讜 砖讬讘讛 讛"讗 讝拽谞讬 讛砖讜拽 讛砖转讗 讚讻转讬讘 讘转专 砖讬讘讛 讬谞讬拽 讜讞讻讬诐 诪砖诪注 讻诪"砖 讛专讗"砖 注"砖 讜讬砖 诇讬讬砖讘 讘讚讜讞拽 讜讚讜"拽:


讘讗"讚 讚讜讚讗讬 讬谞讬拽 讜讞讻讬诐 爪专讬讱 砖讬讛讗 诪讜驻诇讙 讻讜' 讗讘诇 讗诐 讛讬讜 砖讜讬诐 讘讞讻诪讛 讻讜' 爪专讬讱 砖讬注诪讜讚 讛讬谞讬拽 诪驻谞讬 讛讝拽谉 讻讜' 注讻"诇 讬砖 诇讚拽讚拽 讘讝讛 讚诪讬 讛讻专讬讞 讗讜转诐 诇讜诪专 讚讬谞讬拽 讜讞讻讬诐 爪专讬讱 砖讬讛讗 诪讜驻诇讙 讚讗"谞 讝拽谉 讚拽专讗 讬谞讬拽 讜讞讻讬诐 砖讗讬谞讜 讙诐 讻谉 诪讜驻诇讙 诪"诪 讗讬爪讟专讬讱 诇诪讻转讘 转专讜讬讬讛讜 诇讛砖诪讬注谞讜 讚讬谞讬拽 讜讞讻讬诐 爪专讬讱 诇注诪讜讚 诪驻谞讬 讛讝拽谉 讜讞讻讬诐 讜讬砖 诇讬讬砖讘 讚讘拽专讗 诇讗 诪砖诪注 诇讛砖诪讬注谞讜 诇讛拽讚讬诐 讗诇讗 诪诪讬诇讗 诪砖转诪注 讻讬讜谉 讚讘注讬 讘讬谞讬拽 讜讞讻讬诐 诪讜驻诇讙 讜讘讝拽谉 诇讗 讘注讬 诪讜驻诇讙 注"讻 讘转专讜讬讬讛讜 诪讜驻诇讙讬谉 爪专讬讱 砖讬注诪讜讚 讛讬谞讬拽 诪驻谞讬 讛讝拽谉 讜讚讜"拽:

[讛讚专 讗诪专 专讘讗 讗讬谉 转讜专讛 讚讬诇讬讛 讚讻转讬讘 讜讘转讜专转讜 讬讛讙讛 讻讜'. 注讬' 驻专砖"讬 讛讻讗 讜讻讘专 讻转讘谞讜 讘讝讛 讘讞讬讚讜砖讬谞讜 驻"拽 讚注"讝 注"砖]:


讛讜讛 诪砖拽讬 讘讬 讛诇讜诇讗 讻讜' 讜诇讗 拽诐 诪拽诪讬讛 讜讗拽驻讚 讻讜'. 讘诪讛 砖讛讬讛 诪砖拽讛 讗讜转谉 讛专讬 讛讜讚讬注谉 砖诪讞诇 注诇 讻讘讜讚讜 讜讗注驻"讻 诇驻讬 住讘专转 讛诪拽砖讛 讗拽驻讚 诪砖讜诐 讚讗讬谉 讻讘讜讚讜 诪讞讜诇 讜诇讚讘专讬 讛诪转专抓 讗拽驻讚 讚诪"诪 讛讬讚讜专 讘注讜 诇诪讬注讘讚 讚讗诇"讻 诪讗讬 驻专讬讱 讚讛讗 讗讬 谞诪讬 讚讻讘讜讚讜 诪讞讜诇 讗拽驻讚 注诇讬讬讛讜 讻讬讜谉 讚讛诐 诇讗 讬讚注讜 砖诪讞诇 注诇 讻讘讜讚讜 讛"诇 讻谞转讻讜讬谉 诇讗讻讜诇 讞讝讬专 讜注诇讛 讘讬讚讜 讟诇讛 讻诪"砖 讛转讜住' 诇注讬诇 讜讻爪"诇 诇拽诪谉 讘注讜讘讚讗 讚转谞讗讬 讗讱 讬砖 诇讚拽讚拽 诇驻讬 住讘专转 讛诪拽砖讛 讚讛专讘 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讛讬讗讱 诪讞诇讜 专讘讗 讜专讘 驻驻讗 注诇 讻讘讜讚谉 讜讛砖拽讜 注诇讬讛谉 讚讛诪讜讞诇 讜讚讗讬 讛讜讗 讙"讻 讘讗讬住讜专 讻讚诪讜讻讞 诇拽诪谉 砖讛讘讬讗讜 专讗讬讛 诪讗讘专讛诐 讚讛讗 诪讛诪诇讗讻讬诐 砖拽讘诇讜 诪讞讬诇转讜 诇讬讻讗 专讗讬讛 砖讛专讬 讛诐 讬讚注讜 砖诪诇讗讻讬诐 讛讬讜 讗诇讗 诪讗讘专讛诐 砖谞讚诪讜 诇讜 讻注专讘讬讬诐 讜诪讞诇 注诇 讻讘讜讚讜 诪讬讬转讬 专讗讬讛 讜讻谉 诪讜讻讞 诪讛讛讬讗 讚讻转讜讘讜转 讙讘讬 讗讙专讬驻住 讛诪诇讱 砖注讘专 诪诇驻谞讬 讛讻诇讛 讻讜' 讜讚讜"拽:


讗讘专讛诐 讙讚讜诇 讛讚讜专 讛讬讛 讻讜'. 讛讬讬谞讜 谞砖讬讗 讚讻转讬讘 讘讬' 谞砖讬讗 讗诇讛讬诐 讗转讛 讙讜' 讜拽"诇:


讗"诇 专讘讬 爪讚讜拽 注讚 诪转讬 讗转诐 诪谞讬讞讬诐 讻讘讜讚 讛诪拽讜诐 讻讜' 讗诇讗 讻讜' 讗驻讬诇讜 诇诪"讚 谞砖讬讗 讻讜' 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讻讜'. 讬砖 诇讚拽讚拽 讚诪讛讗讬 讚讬谞讗 讚专讘讬 爪讚讜拽 谞讬诪讗 谞诪讬 讚诇讬讛讜讬 诪讞讬诇转 讛诪诇讱 诪讞讬诇讛 诪拽"讜 诪讻讘讜讚 讛诪拽讜诐 讜讬"诇 讚讛拽讘"讛 注诇诪讗 讚讬诇讬讛 讛讬讗 讜诪诇讻讜转讗 讚讬诇讬讛 讜诪爪讬 诪讞讬诇 诇讬拽专讬讛 讻讚讗诪专讬谞谉 诇注讬诇 讘谞砖讬讗 讜专讘 讗讘诇 诪诇讱 讘"讜 诪诇讻讜转讗 讚讗专注讗 诇讗 讛讜讛 讗诇讗 讻注讬谉 诪诇讻讜转讗 讚砖诪讬讗 讜诪砖诪讬讗 诪讜拽诪讬 诇讬讛 讜诇讗讜 讚讬诇讬讛 讛讜讗 讻讚讻转讬讘 讻讬 诇讛' 讛诪诇讜讻讛 讜讗讬谉 讛诪诇讱 讘"讜 讬讻讜诇 诇诪讞讜诇 讻讘讜讚 诪诇讻讜转 砖诪讬诐 讜讻讛"讙 诪爪讗转讬 砖讜讘 讘诪专讚讻讬 驻专拽 讛谞讝拽讬谉 讘砖诐 诪讛专"诪 注"砖. 讜讗"转 诇讬砖谞讬 讛讻讗 讘讗讘专讛诐 讚砖讗谞讬 讛讻讗 讚诪爪讜转 讻讘讜讚 讗讜专讞讬诐 砖讗谞讬 讻讚讗诪专讬谞谉 讘诪爪讬注讗 诪讛 砖注砖讛 讗讘专讛诐 讘注爪诪讜 讜讛讜讗 注讜诪讚 注诇讬讛诐 注砖讛 讛拽讘"讛 讻讜' 讚讛"谞 诪砖谞讬 讘驻' 讗"谞 讙讘讬 讗讙专讬驻住 讚注诪讚 讜拽专讗 讚诪爪讜讛 砖讗谞讬 讜注讬讬谉 诇讬讬砖讘 讝讛 讘转讜住' 驻"讘 讚讻转讜讘讜转 讜讘驻' 讗"谞 讜讚讜"拽:


讗讬谉 讝拽谉 讗诇讗 讞讻诐 砖谞讗诪专 讗住驻讛 诇讬 砖讘注讬诐 讗讬砖 讜讙讜'. 注讬' 驻专砖"讬 讜注讬"诇 讻讬讜谉 砖谞转谞讘讗讜 讻讜诇诐 注"讻 讞讻诪讬诐 讛讬讜 讚讗讬谉 讛谞讘讜讗讛 砖讜专讛 讗诇讗 注诇 讞讻诐 讙讘讜专 讜注砖讬专 讜诪"讚 讝讛 砖拽谞讛 讞讻诪讛 砖谞讗诪专 讛' 拽谞谞讬 讜讙讜' 讛' 拽专讜讬诐 拽谞讬谉 讻诪讜 砖砖谞讬谞讜 讘讗讘讜转 讗讘诇 讻讬讜谉 砖住转诐 诪讛讜 讛拽谞讬谉 谞讬诪讗 砖讛讜讗 转讞诇转 讻诇 讛拽谞讬谞讬诐 砖讛讜讗 讞讻诪转 讛转讜专讛 讻诪驻讜专砖 讘讛讗讬 拽专讗 讛' 拽谞谞讬 专讗砖讬转 讚专讻讜 拽讚诐 讙讜' 讜讚讜"拽:





讞讻诪转 砖诇诪讛

讙诪' 讜讛讗 专讘讗 诪砖拽讬 讘讬讛 讛诇讜诇讬 讻讜'. 谞"讘 讜谞专讗讛 诇讬 讚讛讻讬 诪拽砖讛 讗诪讗讬 讗讬拽驻讬讚 专讘讗 注诇讬讬讛讜 讚讛讗 拽讞讝讜 讚专讘讗 诪讞诇 注诇 讬拽专讬讛 讚讛讗 注诪讚 讜诪砖拽讛 注诇讬讛诐 讗诇讗 诪砖讜诐 讚住"诇 讚讛专讘 砖诪讞诇 注诇 讻讘讜讚讜 讗讬谞讜 诪讞讜诇 讜诪"讛 讛讬讛 诇讛诐 诇拽讜诐 讜砖"转 讚专讘讗 诇讗 讗讬拽驻讬讚 讗诪讛 讚诇讗 拽诪讜 诪拽诪讬讛 讗诇讗 砖讛讬讛 讙谞讗讬 诇专讘 驻驻讗 讜诇专讘 讛讜谞讗 砖讛诐 拽诪讜 讜讛诐 诇讗 拽诪讜 讻讗讬诇讜 讛专讗砖讜谞讬诐 砖驻诇讬诐 诇注专讱 诪注诇讜转诐 讜诪讞讜讬讘讬诐 诇拽讜诐 讜讻谉 诪砖诪注 诇讬砖谞讗 讛谞讬 专讘谞谉 讜讛谞讬 诇讗讜 专讘谞谉 讻讜' 诪砖讜诐 讛讻讬 诪讬讬转讬 讜转讜 讛讗 讚专讘 驻驻讗 讜讚讜"拽:


砖诐 讜诇专讘 驻谞讞住 讘专讬讛 讚专讘 讞住讚讗 讻讜' 讻爪"诇. 讜谞"讘 住"讗 讘谞讬 讚专讘 讞住讚讗:


砖诐 讗谞讜 讬讜砖讘讬谉 讜专讘谉 讙诪诇讬讗诇 讘专' 注讜诪讚 讻讜' 谞诪讞拽 讘专' 讜谞"讘 住"讗 讗讬谞讜:


砖诐 讗讘专讛诐 讙讚讜诇 诪诪谞讜 讜砖诪砖 谞诪讞拽 讜谞"讘 讘住"讗 讗讬谞讜:


砖诐 转"诇 讝拽谉 讜讗讬谉 讝拽谉 讻讜' 讻爪"诇:





专砖"砖

讙诪专讗 讜讗讬谉 讝拽谉 讗诇讗 讞讻诐 砖谞讗诪专 讻讜'. 讜注讬' 讘转讜住'. 讜讗祝 讚诪爪讬谞讜 讗谞砖讬 住讚讜诐 谞住讘讜 注讛"讘 诪谞注专 讜注讚 讝拽谉 讜讛诐 讝拽谞讬 讗砖诪讗讬. 讛讻讗 专"诇 讚讝拽谉 讚讻转讬讘 讙讘讬 讞诇讜拽转 讻讘讜讚 讗讬谞讜 讗诇讗 讞讻诐:



转讚"讛 诪讗讬 砖谞讗. 讜讗"转 讻讬讜谉 讚讘讛讚讬 砖讬讘讛 谞诪讬 讘注讬 讞讻诪讛 讻讜' 砖讬讘讛 讚讻"专 诇"诇 讻讜'. 诇注讚"谞 讚砖讬讘讛 讛讬讗 讘讘讞讬谞转 谞讜诇 (0) 讘讗讜转讬讜转 讛诪住驻专 讻砖讛讜讗 诪讜爪讘 诇讘讚讜 讗讬谞讜 谞讞砖讘 诇诪讗讜诪讛. 讗讘诇 讻砖谞爪讟专祝 注诪讜 讗讜转 讗讞专 讞砖讜讘 讛讜讗 诇诪专讘讛 讻讬 注讜砖讛 诪讗讞讚讜转 注砖讬专讬讜转. 讻谉 讛讜讗 讛砖讬讘讛 诇讘讚讛 讗讬谞讛 讻诇讜诐 讗讘诇 注诐 讞讻诪讛 谞讞砖讘转 讙诐 讛讬讗 讜谞"诪 讚爪专讬讱 砖讬注诪讜讚 讛讬谞讬拽 诪驻谞讬讜 讻讚诪住拽讬 讘住讛"讚. 讜讝讛讜 讻注讬谉 砖讚拽讚拽 讛专砖"讗 砖诐:





讛讙讛讜转 讬注讘"抓

讙诪壮 讜讛讗 专讘讗 诪砖拽讬 讘讬 讛讬诇讜诇讗 讜讻讜壮 讜讚诇讬 诇讛讜 讜讻讜壮 讛讜讬 诪砖拽讬 讘讬讛 讜讻讜壮 砖讛讬讜 诪住讜讘讬谉 讘讘讬 诪砖转讛 讻爪"诇:





讘谉 讬讛讜讬讚注

谞指转址谉 讛址讻旨讜止住 诇职专址讘旨执讬 讗直诇执讬注侄讝侄专 讜职诇止讗 谞职讟指诇讜止. 拽砖讗 讛讗 讗诪专讬谞谉 讘驻住讞讬诐 (驻住讞讬诐 驻讜:) 讘注讜讘讚讗 讚专讘 讛讜谞讗 讚讗拽诇注 诇讘讬 专讘 谞讞诪谉 讘专 讬爪讞拽 讚讗讬谉 诪住专讘讬谉 诇讙讚讜诇 讜讙诐 讗转诪专 砖诐 讘讛诇讻讜转 讚专讱 讗专抓 讻诇 诪讛 砖讬讗诪专 诇讱 讘注诇 讛讘讬转 注砖讛 注讬讬谉 砖诐, 讜诇驻讬 讝讛 诪讞诪转 转专讬 讟注诪讬 讗诇讬诪讬 讗诇讛 讛讬讛 爪专讬讱 诇拽讘诇 讛讻讜住 诪谉 专讘谉 讙诪诇讬讗诇?
讜谞专讗讛 诇讬 讘住"讚 讚住讘讬专讗 诇讬讛 讻讬讜谉 讚谞诪谞注 诪诇拽讘诇 讘砖讘讬诇 讻讘讜讚讜 砖诇 专讘谉 讙诪诇讬讗诇 诇讬讻讗 讘讝讛 诪砖讜诐 讚讗讬谉 诪住专讘讬谉 诇讙讚讜诇 讜讙诐 诇讗讜 诪砖讜诐 讻诇 诪讛 砖讬讗诪专 诇讱 讘注诇 讛讘讬转 注砖讛 诪讗讞专 讚讞讜砖砖 讘砖讘讬诇 讻讘讜讚 讛谞砖讬讗 专讘谉 讙诪诇讬讗诇. 讜注讬讬谉 讘转讜住驻讜转 (砖诐 讘讚讘讜专 讛诪转讞讬诇 讗讬谉 诪住专讘讬谉) 砖讻转讘讜 讬砖讬讘转 驻讜专讬讗 讚讘专 讙住讜转 讜砖专专讛 讜讗驻讬诇讜 诇讙讚讜诇 诪住专讘讬谉 讜专拽 讗诪专 诇讜 诪讟注诐 讻诇 砖讬讗诪专 讘注诇 讛讘讬转 注砖讛 注讬讬谉 砖诐, 讜讻讗谉 住讘专 专讘讬 讗诇讬注讝专 讻讬讜谉 讚讬砖 讝诇讝讜诇 讻讘讜讚 诇专讘谉 讙诪诇讬讗诇, 讗驻讬诇讜 诪砖讜诐 讻诇 诪讛 砖讬讗诪专 讘注诇 讛讘讬转 注砖讛 诇讬讻讗 诇诪讬讞砖.



讛址拽旨指讚讜止砖讈 讘旨指专讜旨讱职 讛讜旨讗 诪址砖旨讈执讬讘 专讜旨讞讜止转 讜旨诪址注植诇侄讛 谞职砖讉执讬讗执讬诐 讜旨诪讜止专执讬讚 诪指讟指专 讜旨诪址爪职诪执讬讞址 讗植讚指诪指讛. 拽砖讗 诪讗讞专 讚讗诪专 诪址砖旨讈执讬讘 专讜旨讞讜止转 讜旨诪讜止专执讬讚 诪指讟指专, 讗诪讗讬 诇讗 拽讗诪专 谞诪讬 '讜旨诪讜止专执讬讚 讛址讟旨指诇' 讻讬讜谉 讚砖诇砖转诐 谞讝讻专讬诐 讬讞讚 讘砖讘讞讜 讬转讘专讱 讘注诪讬讚讛 讘砖诇砖 转驻诇讜转 砖诪讜谞讛 注砖专讛? 讜谞专讗讛 诇讬 讘住"讚 砖讝讻专 讚讘专 讛谞专讗讛 诇注讬谞讬 讛讻诇 诪讛 砖讗讬谉 讻谉 讛讟诇 讬讜专讚 讘诇讬诇讛 讜讗讬谉 谞讬讻专转 讬专讬讚转讜 讜讗讬谞讛 谞专讙砖转 讻诪讜 谞砖讜讘 讛专讜讞讜转 讜讬专讬讚转 讛讙砖诐.
讗讱 拽砖讗 讘砖诇诪讗 讬专讬讚转 讛诪讟专 讛讬讬谞讜 讚讗诪专讬谞谉 讘转注谞讬转 (转注谞讬转 讘.) 讚诪驻转讞 讙砖诪讬诐 讘讬讚讜 讬转讘专讱 讜诇讗 谞诪住专 诇砖诇讬讞, 讜讻谉 注讜专讱 砖诇讞谉 诇讻诇 讛讬讬谞讜 驻专谞住讛 讚讗转诪专 砖诐 砖讙诐 诪驻转讞 讛驻专谞住讛 讘讬讚讜 讬转讘专讱 讜诇讗 谞诪住专 诇砖诇讬讞 讗讱 专讜讞 讜谞砖讬讗讬诐 讜爪诪讞 讗讚诪讛 讻诇 讗诇讜 谞诪住专讜 诇砖诇讬讞, 讜讗诪讗讬 谞拽讟讬谞讛讜 讚诇驻讬 讝讛 讬讝讻讬专 讻诪讛 诪讗讜转 讚讘专讬诐 砖诇 讟讜讘讛 讛谞注砖讬诐 讘注讜诇诐 讜诪讗讬 讗专讬讗 讚谞拽讬讟 诇讛谞讬? 讜谞专讗讛 诇讬 讘住"讚 注讬拽专 讛讜讻讞转讜 讛讜讗 诪谉 讛诪讟专 讜驻专谞住讛 讚诇讗 谞诪住专讜 诇砖诇讬讞 讜讗讙讘 谞拽讬讟 诪讬诇讬 讚砖讬讬讻讬 诇讛讜.
讜注讚讬讬谉 拽砖讗 讗诪讗讬 诇讗 谞拽讟 诇讬讚讛 讜转讞讬讬转 讛诪转讬诐 讚讬诇驻讬 诇讛讜 诪拽专讗讬 讚诇讗 谞诪住专讜 注诇 讬讚讬 砖诇讬讞? 讜谞专讗讛 诇讬 讘住"讚 讚谞拽讬讟 讚讘专 讛专讙讬诇 讜砖讜讜讛 转诪讬讚 讗讱 诇讬讚讛 讗讬谞讜 讚讘专 专讙讬诇 讻诪讜 讬专讬讚转 诪讟专 讜驻专谞住讛 讜诪谉 转讞讬讬转 讛诪转讬诐 诇讬讻讗 拽讜砖讬讗 讘诇讗讜 讛讻讬 讻讬讜谉 讚讗讬谞讜 注转讛 讗诇讗 诇注转讬讚 诇讘讜讗 诇讻讱 讝讻专 转讞讬讬转 讛诪转讬诐.



讜职讗值讬谉 '讝指拽值谉' 讗侄诇旨指讗 讞指讻指诐, 砖讈侄谞旨侄讗直诪址专 "讗侄住职驻指讛 诇执讬 砖讈执讘职注执讬诐 讗执讬砖讈 诪执讝旨执拽职谞值讬 讬执砖讉职专指讗值诇" (讘诪讚讘专 讬讗, 讟讝). 爪专讬讱 诇讛讘讬谉 诇诪讛 讛讞讻诐 诪讻讜谞讛 讘砖诐 讝拽谉? 讜谞专讗讛 诇讬 讘住"讚 讚转谞谉 (诪砖谞讛 讗讘讜转 讚, 讗) 讗讬讝讛讜 讞讻诐 讛诇诪讚 诪讻诇 讗讚诐, 讜讻讬讜谉 讚诇讜诪讚 诪讻诇 讗讚诐 谞诪爪讗 诪拽讜讘抓 讗爪诇讜 讞讻诪讛 讗砖专 谞讗住驻讛 讘砖谞讬诐 专讘讜转 砖诇 讝讛 讜砖诇 讝讛 讜讘讝讛 谞讞砖讘 讻讗诇讜 讛讜讗 讞讬 砖谞讬诐 诪专讜讘讬诐 讜诇诪讚 讻诇 讝讛 讜诇讻谉 讗驻讬诇讜 讘注讜讚讜 拽讟谉 讘砖谞讬诐 谞讞砖讘 诇讝拽谉 讜诇讝讛 讗诪专 讗值讬谉 讞指讻指诐 讗侄诇旨指讗 讝指拽值谉.
讗讜 谞专讗讛 诇讬 讘住"讚 讛讞讻诐 讗讬谉 诇讬诪讜讚讜 谞住转专 讗讞专 砖谞讬诐 讗诇讗 讗讚专讘讛 诪讜住讬祝 讜诪转讞讝拽 讘讬讚讜 讜注诇 讻谉 专讜讘 砖谞讬诐 讬讜讚讬注讜 讞讻诪讛 讙讘讬 讛讞讻诐 讗讱 讛讗讜讬诇 讛住讜诪讱 注诇 讞讻诪转 驻诇住讜驻讬讬讗 讛讘讚讜讬讛 诪讛砖注专转 讛砖讻诇 讗讬谞讜 谞讞砖讘 讝拽谉 讚讛讗 讗专讬住讟讜 讬讙注 讘讞讻诪讛 砖诇讜 讜讘诇讬诪讜讚讜 讻诪讛 砖谞讬诐 讜讞讘专 住驻专讬诐 注诇 讬住讜讚讜转 砖讘讬讚讜 讜讘讝拽谞转讜 谞讬讻专 诇讜 讟注讜转讜 讜住转专 讻诇 讚讘专讬讜 砖讞讝专 诇讛讬讜转 讬诇讚 诇诇诪讜讚 诪讞讚砖 诪专讗砖讬转 讻诇.



讜职讗值讬谉 '讝指拽值谉' 讗侄诇旨指讗 讞指讻职诪指讛. 驻讬专砖 专砖"讬 诇砖讜谉 谞讟专讬拽讜谉 讚讘专 讛讻转讜讘 讝拽谉 讝讛 拽谞讛. 讜拽砖讗 讛讬讻讗 专诪讬讝讛 讞讻诪讛 讻讬 讘谞讟专讬拽讜谉 诇讬讻讗 讗诇讗 '讝讛 拽谞讛'?
讜谞专讗讛 诇讬 讘住"讚 讚讗诪专讜 讘讙诪专讗 (讘专讻讜转 谞讜:) 讛专讜讗讛 拽谞讛 讘讞诇讜诐 讬爪驻讛 诇讞讻诪讛 讚讻转讬讘 (诪砖诇讬 讚, 讛) 拽职谞值讛 讞指讻职诪指讛 拽职谞值讛 讘执讬谞指讛, 讜驻专砖转讬 讘住"讚 讛讟注诐 讻讬 讛转讜专讛 砖讛讬讗 讛讞讻诪讛 谞拽专讗转 诇拽讞 讟讜讘 讚讻转讬讘 (诪砖诇讬 讚, 讘) 诇侄拽址讞 讟讜止讘 谞指转址转执旨讬 诇指讻侄诐, 讜诪住驻专 '诇拽讞 讟讜讘' [155] 注讜诇讛 '拽谞讛' [155].
讜注讜讚 驻专砖转讬 讻讬 讛转讜专讛 谞讬转谞讛 诪讬诪讬谉 讚讻转讬讘 (讚讘专讬诐 诇讙, 讘) 诪执讬诪执讬谞讜止 讗值砖讈 讚指旨转 诇指诪讜止, 讜讛讬诪讬谉 讛讜讗 讞住讚 砖讛讜讗 砖诐 讗志诇 讚讻转讬讘 (转讛诇讬诐 谞讘, 讙) 讞侄住侄讚 讗值志诇 讻指旨诇 讛址讬旨讜止诐, 讜诇讻谉 讻转讬讘 (诪砖诇讬 诇讗, 讻讜) 讜职转讜止专址转 讞侄住侄讚 注址诇 诇职砖讈讜止谞指讛旨, 讜谞讞诇拽讛 讛转讜专讛 诇讞诪砖讛 住驻专讬诐 讻谞讙讚 讞诪砖讛 讞住讚讬诐 砖讛诐 讛' 驻注诪讬诐 讗志诇 砖注讜诇讛 诪住驻专诐 '拽谞讛' 讜诇讻谉 讛专讜讗讛 拽谞讛 讘讞诇讜诐 讬爪驻讛 诇讞讻诪转讛 砖诇 转讜专讛.
讜注诇 讻谉 讻讬讜谉 讚讚专讬砖 讛谞讟专拽讜谉 '讝讛 拽谞讛' 谞专诪讝 讘讝讛 讛讞讻诪讛 讜诇讻讱 讗诪专 讗值讬谉 '讝指拽值谉' 讗侄诇旨指讗 砖讈侄拽旨指谞指讛 讞指讻职诪指讛. 讗讬 谞诪讬 讝讛 讚讚专讬砖 讘谞讟专讬拽讜谉 讛谞讝讻专 讘诪诇讜讗讛 讻讝讛 讝讬"谉 讛"讗 [73] 注讜诇讛 诪住驻专 讞讻诪讛 [73].





驻谞讬 讬讛讜砖注

讗讬谞讬 讜讛讗 专讘讗 诪砖拽讬 讘讬 讛讬诇讜诇讗 讻讜' 讜诇讗 拽诪讜 诪拽诪讬' 讜讗讬拽驻讬讚 讻讜'. 诇讻讗讜专讛 讬砖 诇转诪讜讛 讚讗讟讜 诪砖讜诐 讚讬讻讜诇 诇诪讞讜诇 诪讚注转讜 诇讗 讛讬讛 诇讜 诇讛拽驻讬讚 讻诇 讝诪谉 砖诇讗 诪讞诇 讜讗讬谞讛讜 谞诪讬 诇讗 讬讚注讬 讚诪讞讜诇 讜砖驻讬专 讗拽驻讬讚 讜诇讬讻讗 诇诪讬诪专 讚讜讚讗讬 讗讜专讞讗 讚转"讞 诇诪讞讜诇 诇注讜诇诐 讚讗"讻 讘讟诇转 诪爪讜转 拽讬诪讛 诪驻谞讬 转"讞 讜专讗讬转讬 砖诪讛专砖"讗 讝"诇 讘讞"讗 讻转讘 讘讝讛 讚讻讬讜谉 砖讛讬讛 注讜诪讚 注诇讬讛诐 讜诪砖拽讛 讛讜讚讬注谉 砖诪讞诇 讜讛拽砖讛 讚讗"讻 诇诪讗讬 讚住"讚 讚讗讬谉 讬讻讜诇 诇诪讞讜诇 转讬拽砖讬 讛讬讗讱 讛讬讛 注讜诪讚 讜诪砖拽讛 讜讛谞讬讞 讘拽讜砖讬讗 讜讗"讻 讛讚专讗 拽讜砖讬讗 诇讚讜讻转讗 讜讛谞诇注"讚 讚讜讚讗讬 讘诪讗讬 讚讚诇讬 诇讛讜 讻住讗 讗祝 讗诐 讛讬讛 讘注诪讬讚讛 诇讻"注 砖专讬 讜讗祝 诇诪讞讜诇 讗讬谞讜 爪专讬讱 讚讛讻讬 讗讜专讞讗 讚诪讬诇转讗 讜讙讚讜诇 讛讻谞住转 讗讜专讞讬诐 讜讚讜拽讗 讘住诪讜讱 讘注讜讘讚讗 讚专"讙 讚诪砖诪注 砖讛讬讛 注讜诪讚 注诇讬讛诐 讜诪砖拽讛 讘拽讘讬注讜转 讜诇讗 讛讬讛 讬讜砖讘 讻诇诇 讘讻诇 砖注转 住注讜讚讛 讘讛讻讬 砖讬讬讱 讗讬住讜专讗 诇诪"讚 讗讬谉 讬讻讜诇 诇诪讞讜诇 讜讘注讬拽专 拽讜砖讬讬转诐 讚诪注讬拽专讗 谞"诇 诇讬讬砖讘 诇驻诪"砖 讛转讜' 诇拽诪谉 讘讚祝 讛住诪讜讱 注"讘 讘讚"讛 讗讬谉 转"讞 讚诪住转诪讗 拽诪讜 转诇诪讬讚讬讜 诪拽诪讬讛 讚专讘讗 砖讞专讬转 讜注专讘讬转 讜诪住拽讜 讚讗驻"讛 讗讬拽驻讬讚 专讘讗 讚转诇诪讬讚讬诐 讗讞专讬诐 讞讬讬讘讬谉 诇注诪讜讚 讗驻讬诇讜 诪讗讛 驻注诪讬诐 讘讬讜诐 砖诪讗 讬专讗讛 讗讞专 讜讬讞砖讚诐 讜讗"讻 诪拽砖讬 讛砖"住 讛讻讗 砖驻讬专 讜讗讬 住"讚 讚讬讻讜诇 诇诪讞讜诇 讗诪讗讬 讗讬拽驻讬讚 讛讗 诪住转诪讗 拽诪讜 诪拽诪讬讛 砖讞专讬转 讜注专讘讬转 讜诇讗讜 讗讚注转讗 讜诪砖讜诐 讞砖讚 谞诪讬 诇讬讻讗 讚讛专讜讗讛 讗讜诪专 讚讜讚讗讬 诪讞诇 诇讛诐 专讘讗 讜诇讗 讬讞砖讚讜诐 诪注转讛 讗注"讻 讚讗讬谉 讬讻讜诇 诇诪讞讜诇 讜讗讬拽驻讬讚 诪砖讜诐 讞砖讚讗 讜诪砖谞讬 讛砖"住 砖驻讬专 讚诇注讜诇诐 讬讻讜诇 诇诪讞讜诇 讜讗驻"讛 砖驻讬专 讗讬拽驻讬讚 讚谞讛讬 砖拽诪讜 砖讞专讬转 讗驻"讛 讗讬讻讗 讞砖讚讗 讚专讜讗讬谉 讚讛讗 讛讬讚讜专 讘注讬 诪讬讛讗 诇诪讬注讘讚 讜诇讗 注讘讚讬 讻谉 谞"诇 讜诪讛 砖讬砖 诇讚拽讚拽 注讜讚 讘讝讛 讬讘讜讗专 砖诐 诇拽诪谉 讘诇砖讜谉 讛转讜住' 讜讚讜"拽:


砖诐 转"专 诪驻谞讬 砖讬讘讛 转拽讜诐 讬讻讜诇 讗驻讬诇讜 诪驻谞讬 讝拽谉 讗砖诪讗讬 讜驻专砖"讬 讗讚诐 专砖注 讜注诐 讛讗专抓 讜讛拽砖讜 讘转讜住驻讜转 讚讛讗 诪爪讜讛 讗驻讬诇讜 诇谞讚讜转讜 讜诇讛讻讜转讜 讜诇拽诇诇讜 讜驻讬专砖讜 讘砖诐 专"转 讚讛讬讬谞讜 讘讜专 讜注"讛. 讜诇注谞"讚 谞专讗讛 讚讜讚讗讬 诇讬砖谞讗 讚讗砖诪讗讬 讚讞拽讜 诇专砖"讬 诇驻专砖 讻谉 讚诪讛 砖驻讬' 专"转 诪诇砖讜谉 驻转讞讬 砖诪讗讬 讗讻转讬 砖诪讗讬 诇讞讜讚 讜讗砖诪讗讬 诇讞讜讚 讜诪讛 砖讛拽砖讜 讘转讜住驻讜转 讚讗祝 诇谞讚讜转讜 讜诇拽诇诇讜 诪讜转专 谞专讗讛 讚讛讬讬谞讜 讚爪专讬讱 诇注谞砖讜 讜诇讬住专讜 讗讘诇 诪"诪 讗驻砖专 讚讙讜讬专转 讛讻转讜讘 讛讜讗 诇拽讜诐 诪驻谞讬讜 讜诇诪讬注讘讚 诇讬讛 讛讬讚讜专 讻讚讗砖讻讞谉 讘专讘讬 讬讜讞谞谉 讚拽诐 诪驻谞讬 住讘讬 讚讗专诪讗讬 讜讗诪专 讻诪讛 讛专驻转拽讗讛 讚注讚讜 注诇讬讬讛讜 讜讗"讻 讗驻砖专 讚讘讝拽谉 讗砖诪讗讬 谞诪讬 诪讞讬讬讘 诪讛"讟 诪讙讝讬专转 讛讻转讜讘 讜诇讻讗讜专讛 专讗讬讛 诇讚讘专 诪讛讗 讚讗讬转讗 讘住"驻 讻诇 讛讙讟 讚专讘 讛讜谞讗 讜专讘 讞住讚讗 讛讜讜 讬转讬讘讬 讞诇讬祝 讜讗讝讬诇 讙谞讬讘讗 诪拽诪讬讬讛讜 讗诪专 讞讚 诇讞讘专讬讛 谞讬拽讜诐 诪拽诪讬讛 讚讘专 讗讜专讬讬讗谉 讛讜讗 讜讗"诇 讗讬讚讱 诪拽诪讬 驻诇讙讗讛 谞讬拽讜诐 讜讗砖讻讞谉 谞诪讬 注讜讘讚讗 讘住"驻 讛谞讬讝拽讬谉 讘专讘 讛讜谞讗 讜专"讞 讜讙谞讬讘讗 讙讜驻讗 讚讗诪专 讞讚 诇讞讘专讬讛 讘讛讗讬 诇讬砖谞讗 诪诪砖 讗"讻 讛谞专讗讛 诪讝讛 讚驻诇讜讙转讗 讚专讘 讛讜谞讗 讜专"讞 讛讬讗 讗讬 讞讬讬讘 诇诪讬拽诐 诪拽诪讬 专砖注 讗讜 诇讗 讚讛讗 讙谞讬讘讗 讚驻诇讙讗讛 讛讜讬 注讚 砖专爪讛 诪专 注讜拽讘讗 诇诪住专讜 诇诪诇讻讜转 讻讚讗砖讻讞谉 讘讙讬讟讬谉 讚祝 讞' 讜讗驻"讛 讘注讬 诇诪讬拽诐 诪拽诪讬讛 讜专讗讬转讬 诇讛专"谉 讝"诇 讚讗讚专讘讗 诪讛讗讬 注讜讘讚讗 讚讙谞讬讘讗 诪拽砖讛 注诇 砖讬讟转 专砖"讬 诪讛讛讬讗 讚讗"诇 讗讬讚讱 诪拽诪讬 驻诇讙讗讛 谞讬拽讜诐 讜谞专讗讛 诪讚讘专讬讜 讚诇讬讻讗 驻诇讜讙转讗 讘讛讗 诪讬诇转讗 讗诇讗 诪讗谉 讚讘注讬 诇诪讬拽诐 诪拽诪讬讛 诇讗 讛讬讛 讬讚注 讚驻诇讙讗讛 讛讜讗 讜诇讘转专 讚砖诪注 讛讜讚讛 诇讜 讜诇诪讗讬 讚驻专讬砖讬转 诪住讜讙讬讗 讚住"驻 讛谞讬讝拽讬谉 诇讗 诪砖诪注 讻谉 讗诐 诇讗 砖谞讚讞讜拽 诇讜诪专 讚讛谞讬 转专转讬 注讜讘讚讬 讘讞讚 讝讬诪谞讗 讛讜讜 讜诇讬砖谞讗 诇讗 诪砖诪注 讛讻讬:


讜讘注讬拽专 驻讬' 专砖"讬 砖讻转讘转讬 讚讗驻砖专 讚讙讝讬专转 讛讻转讜讘 讛讜讗 讗祝 讚诪诇砖讜谉 砖讬讘讛 讜讚讗讬 讗讬谞讜 诪讜讻专讞 讚讗讚专讘讛 砖讬讘讛 诇讗 讗砖讻讞谉 讘拽专讗 讗诇讗 讘诇砖讜谉 讞砖讬讘讜转 讘砖讬讘讛 讟讜讘讛 讙诐 砖讘 讙诐 讬砖讬砖 讜注讟专转 转驻讗专转 砖讬讘讛 诪"诪 讻讬讜谉 讚驻诇讙讬谞讛讜 专讞诪谞讗 讘转专转讬 讘讞讚 讻转讬讘 拽讬诪讛 讜讘讗讬讚讱 讛讬讚讜专 拽讗 住"讚 讚讛"拽 讚转专讬 诪讬诇讬 谞讬谞讛讜 讜讛讬讬谞讜 讚拽讗诪专 诪驻谞讬 砖讬讘讛 转拽讜诐 讬讻讜诇 讗祝 讝拽谉 讗砖诪讗讬 讜诇讗 拽讗诪专 讬讻讜诇 讗祝 砖讬讘讛 讗砖诪讗讬 讗注"讻 讻讚驻专讬砖讬转 讚注讬拽专 讛讻讜讜谞讛 讚讞讚 诪讬谞讬讬讛讜 讗讬讬专讬 讘讗砖诪讗讬 讜讛讬讬谞讜 讝拽谉 讚诇讗 讻转讬讘 讘讬讛 讗诇讗 讛讬讚讜专 讜讗讛讗 诪住讬拽 讚讗驻"讛 讗讬谉 讝拽谉 讗诇讗 讞讻诐 讜谞"诇 讚诪诇讬砖谞讗 讚讝拽谉 讙讜驻讗 讚讬讬拽 诇讛 讚诇讻讗讜专讛 诇砖讜谉 砖讬讘讛 诇讗讜 砖诐 讚讘专 讛讜讗 注诇 讛讗讬砖 讗诇讗 讻讚讻转讬讘 讙诐 砖讘 讗讘诇 诇砖讜谉 砖讬讘讛 讛讬讬谞讜 注诇 讛讬诪讬诐 讗讞专 砖讛讙讬注 诇讬诪讬 砖讬讘讛 讜讗"讻 讘讝拽谉 谞诪讬 讛"诇 诇诪讬讻转讘 讻讛"讙 讜讛讚专转 驻谞讬 讝拽谞讛 讜讛讬讬谞讜 砖讛讙讬注 诇讬诪讬 讝拽谞讛 讻讚讻转讬讘 注讚 讝拽谞讛 讗谞讬 讛讜讗 讜注讚 砖讬讘讛 讗谞讬 讗住讘讜诇 讜讘诇砖讜谉 讞讻诪讬诐 谞诪讬 讘谉 砖砖讬诐 诇讝拽谞讛 讘谉 砖讘注讬诐 诇砖讬讘讛 讗注"讻 诪讚讻转讬讘 诇砖讜谉 讝拽谉 讛讬讬谞讜 讞讻诐 讻谉 谞"诇 诇讬讬砖讘 砖讬讟转 专砖"讬 讗诇讗 讚诪"诪 讗讬谉 讝讛 诪住驻讬拽 讚讗讻转讬 诇讬转 诇谉 诇讗讜拽诪讬 住转诐 诇砖讜谉 砖讬讘讛 讜讝拽谉 讘专砖注 讚讗注"讙 讚驻砖讟讗 讚拽专讗 诪砖诪注 讚讘转专讬 讙讘专讬 讗讬讬专讬 讜讘转专讬 诪讬诇讬 讗驻"讛 诇讬转 诇谉 诇讗讜拽诪讬 讘专砖注 讗诇讗 讚砖讬讘讛 讛讬讬谞讜 砖讛讙讬注 诇讬诪讬 砖讬讘讛 讚讛讬讬谞讜 讘谉 砖讘注讬诐 砖谞讛 讜诪砖"讛 讻转讬讘 讘讬讛 拽讬诪讛 讜讝拽谉 讛讬讬谞讜 讘谉 砖砖讬诐 砖谞讛 讜诪砖"讛 诇讗 讻转讬讘 讘讬讛 讗诇讗 讛讬讚讜专 讜谞讛讬 讚诇诪讗讬 讚诪住讬拽 讗讬谉 讝拽谉 讗诇讗 讞讻诐 转讜 诇讬讻讗 诇诪讬诪专 讛讻讬 讜注讜讚 讚讛讗 诇诪住拽谞讗 拽讬诪讛 讜讛讬讚讜专 谞诪讬 诇讬讻讗 诇讗讜拽诪讬 讘诪讬诇讬 诪讬诇讬 讚讗讚专讘讛 讛讜拽砖讜 诇讛讚讚讬 讻诪讜 砖谞讘讗专 讗诇讗 讚诪"诪 讗祝 诇诪讗讬 讚住"讚 诪注讬拽专讗 谞诪讬 诇讬转 诇谉 诇诪讬诪专 讚诪砖讜诐 讚讗讬讬专讬 讘转专讬 讙讘专讬 讛讜讬 诪讜拽讬 诇讬讛 讘专砖注 讜诪诪讬诇讗 讚诇讗讬住讬 讘谉 讬讛讜讚讗 谞诪讬 诇讗讜 诪讛讗讬 讟注诪讗 讛讜讗 讗注"讻 讚驻砖讟讗 讚诇讬砖谞讗 讚住转诐 砖讬讘讛 诪砖诪注 诇讬讛 诇专砖"讬 讚讗讬谉 诇讞诇拽 讻诇诇 讘诪讛 砖讛讜讗 专砖注 讚讗驻"讛 讘讻诇诇 诇砖讜谉 砖讬讘讛 讛讜讗 讻谉 谞"诇 讘砖讬讟转 专砖"讬 讝"诇 讜讚讜"拽:


专砖"讬 讘讚"讛 讗讬谉 讝拽谉 讗诇讗 讝讛 砖拽谞讛 讞讻诪讛 讜诇砖讜谉 谞讜讟专讬拽讜谉 讚讬讘专 讛讻转讜讘 讻讜' 注讻"诇. 讜诇讻讗讜专讛 诪诇砖讜谉 谞讜讟专讬拽讜谉 诇讗 砖诪注讬谞谉 讗诇讗 讝讛 拽谞讛 讗讘诇 讗讻转讬 讗讬谉 讻讗谉 专诪讝 注诇 砖拽谞讛 讞讻诪讛 讗诇讗 诪砖讜诐 讚讗诪专讬谞谉 讘注诇诪讗 讚讚讗 拽谞讬 诪讛 讞住专 讜讚讚讗 讞住专 诪讛 拽谞讛 讜讗"讻 讗"讗 诇驻专砖 住转诐 诇砖讜谉 讝讛 拽谞讛 讗诇讗 注诇 诪讬 砖拽谞讛 讞讻诪讛 讻谉 谞"诇:


讙诪专讗 讬讻讜诇 讬讛讚专谞讜 讘诪诪讜谉 转"诇 转拽讜诐 讜讛讚专转. 讛讬讬谞讜 诪讚砖谞讬 拽专讗 讘诇讬砖谞讗 讚讛"诇 诇诪讬讻转讘 诪驻谞讬 砖讬讘讛 转拽讜诐 驻谞讬 讝拽谉 讜讛讚专转 讗讜 讗讬驻讻讗 转拽讜诐 诪驻谞讬 砖讬讘讛 讜讛讚专转 驻谞讬 讝拽谉 讗注"讻 讚砖谞讬 拽专讗 讘讛讻讬 诇诪讬住诪讬讱 转拽讜诐 诇讜讛讚专转 诇诪讬讚专砖 转专讜讬讬讛讜 诇拽讜诇讗 讜讘讻讱 谞转讬讬砖讘 诇讬 讛讗 讚讗诪专讬谞谉 讘住诪讜讱 讚讟注诪讗 讚转"拽 讗讬 住"诇 讻讚专"讬 讛讙诇讬诇讬 谞讻转讜讘 诪驻谞讬 砖讬讘讛 转拽讜诐 讜讛讚专转 转拽讜诐 讜讛讚专转 驻谞讬 讝拽谉 讜诇讻讗讜专讛 讬砖 诇转诪讜讛 讚诪讛 爪讜专讱 诇讻诇 讗专讬讻讜转 讚诇讗 讛讜讬 爪专讬讱 诇诪讬诪专 讗诇讗 讚谞讻转讜讘 专讞诪谞讗 诪驻谞讬 砖讬讘讛 讜讝拽谉 转拽讜诐 讜讛讚专转 讗讜 诪驻谞讬 砖讬讘讛 讜驻谞讬 讝拽谉 转拽讜诐 讜讛讚专转 讗注"讻 讚讻讬讜谉 讚讘转专讬 讙讘专讬 讗讬讬专讬 诇讗 砖讬讬讱 诇诪讬讚专砖 讛拽讬砖讗 讗诇讗 讘讻讛"讙 讜讻诪讜 砖讗讘讗专 讘住诪讜讱 讘诪拽讜诪讜:


专砖"讬 讘讚"讛 讗讬 住"讚 讻讚拽讗诪专 转"拽 讻讜' 讜诪讚拽驻讬讚 讗讞讻诪讛 讗诪专讬谞谉 谞诪讬 砖讬讘讛 诇讗讜 讝拽谉 讗砖诪讗讬 讻讜' 注讻"诇. 讜诇讻讗讜专讛 驻讬专讜砖讜 讚讞讜拽 讜讬转讻谉 讬讜转专 诇诪讗讬 讚驻专讬砖讬转 讘砖讬讟转 专砖"讬 讚诪注讬拽专讗 谞诪讬 诇讗 讛讜讜 住诇讬拽 讗讚注转讬讛 诇讗讜拽诪讬 诇砖讜谉 砖讬讘讛 讗祝 讘讝拽谉 讗砖诪讗讬 讗诇讗 诪砖讜诐 讚讛讜讬 诪砖诪注 谞诪讬 讝拽谉 讻诪砖诪注讜 砖讛讙讬注 诇讬诪讬 讝拽谞讛 讜诇讗 讗讬讬专讬 讘讞讻诐 讻诇诇 讜讗"讻 诪讚诪驻诇讬讙 专讞诪谞讗 讝拽谉 讜砖讬讘讛 讘转专转讬 讗诇诪讗 讚讞讚 诪讬谞讬讬讛讜 诇讗讜专讜讬讬 讚讗驻讬诇讜 讗砖诪讗讬 讜讻"砖 诇诪讗讬 讚驻专讬砖讬转 讚砖讬讘讛 讛讬讬谞讜 讘谉 砖讘注讬诐 讻诪"砖 讛专讗"砖 讝"诇 讜讛讟讜专 讜讛砖"注 讜讗"讻 砖驻讬专 砖讬讬讱 诪讬讚专砖 讛讻讬 讚讘砖讬讘讛 讗祝 讗砖诪讗讬 诪砖讗"讻 诇讘转专 讚讚专讬砖 专"讬 讛讙诇讬诇讬 讚讗讬谉 讝拽谉 讗诇讗 诪讬 砖拽谞讛 讞讻诪讛 讗"讻 诪诪讬诇讗 转讜 诇讗 爪专讬讻讬谉 诇讗讜拽诪讬 砖讬讘讛 讗祝 讘讗砖诪讗讬 专砖注 讜注"讛 讗诇讗 诪讜拽诪讬谞谉 诇拽专讗 讘讚讚诪讬 讘注讜砖讛 诪注砖讛 注诪讱 讚讜讜拽讗 讜注讜讚 诪讚讗拽讚讬诐 砖讬讘讛 诪拽诪讬 讝拽谉 诪砖诪注 讚砖讬讘讛 谞诪讬 讗讬讬专讬 讘讞讻诐 讻谉 谞"诇 讜注讬讬谉 讘住诪讜讱:


转讜住驻讜转 讘讚"讛 诪讗讬 砖谞讗 讚驻诇讙讬谞讛讜 讻讜' 讜讗"转 讻讬讜谉 讚讘讛讚讬 砖讬讘讛 谞诪讬 讘注讬 讞讻诪讛 讻讚驻讬专砖 讘拽讜谞讟专住 讻讜' 注讻"诇. 讻讘专 讻转讘转讬 讘住诪讜讱 讚讘讗诪转 讗讬谉 讝讛 诪讜讻专讞 诇驻讬专讜砖 讛拽讜谞讟专住 讚讗讚专讘讗 讗讬讻讗 诇诪讬诪专 讚谞讛讬 讚讗讬谉 讝拽谉 讗砖诪讗讬 讘讻诇诇 砖讬讘讛 讚讛讬讬谞讜 专砖注 讜注"讛 讙诪讜专 讗驻"讛 诇讗 讘注讬谞谉 讻诇诇 砖讬讛讗 讞讻诐 讗诇讗 诪讚讻转讘 专砖"讬 讝"诇 讜诪讚拽驻讬讚 讗讞讻诪讛 诪砖诪注 诇讛讜 讚诇拽讜砖讟讗 讚诪讬诇转讗 诇驻专砖"讬 谞诪讬 诪砖诪注 诇专"讬 讛讙诇讬诇讬 讚砖讬讘讛 诇讗 讗讬讬专讬 讗诇讗 讘讚讗讬讻讗 讞讻诪讛 讘讛讚讬讛 讜讻讚驻专讬砖讬转 诪讚讗拽讚诪讬讛 专讞诪谞讗 砖讬讘讛 诪拽诪讬 讝拽谉 讜讛讬讬谞讜 讚拽砖讬讗 诇讛讜 讗"讻 砖讬讘讛 讚讻转' 专讞诪谞讗 诇诪讛 诇讬 讜讘讛讗 诇讬讻讗 诇诪讬诪专 谞诪讬 讚砖讬讘讛 讗转讬 诇讗砖诪注讬谞谉 砖讬讛讗 讘谉 砖讘注讬诐 砖谞讛 讚讛讗 诇拽讜砖讟讗 讚诪讬诇转讗 诇讗 讘注讬谞谉 讚讛讗 讗祝 讬谞讬拽 讜讞讻讬诐 讘诪砖诪注 诪讬讛讜 诪讗讬 讚拽砖讬讗 诇讛讜 讘转专 讛讻讬 讚诪爪讬 诇诪讬诪专 讘讙诪专' 诇专讘讬 讬讜住讬 讗讬 住"讚 讻讚拽讗诪专 转"拽 诇讗 诇讬讻转讜讘 讗诇讗 讝拽谉 砖讬讘讛 诇诪讛 诇讬 讜诇诪讗讬 讚驻专讬砖讬转 诇讗 拽砖讛 诪讬讚讬 讚诇专讘谞谉 讗讬爪讟专讬讱 诇诪讬讻转讘 砖讬讘讛 讚讘注讬谞谉 讚讜拽讗 砖讬讛讗 讘谉 砖讘注讬诐 砖谞讛 讜讛讜讗 讞讻诐 讙"讻 诪讗讬 讚诇讗 讛讜讛 讬讚注讬谞谉 讗讬 讛讜讛 讻转讬讘 讝拽谉 诇讞讜讚 讚住转诐 讝拽谉 讛讬讬谞讜 讘谉 砖砖讬诐 讻讚转谞谉 讘谉 砖砖讬诐 诇讝拽谞讛 讜讛谞专讗讛 诪讝讛 讚讛转讜住驻讜转 诇讗 讙专住讬 讘诪住讻转 讗讘讜转 讘谉 砖砖讬诐 诇讝拽谞讛 讗诇讗 讻讗讜转谉 讛讙讜专住讬诐 讘谉 砖砖讬诐 诇讞讻诪讛 讜注讬讬谉 讘转讜住驻讜转 讬"讟 讗诇讗 讚诇驻"讝 拽砖讛 讬讜转专 诪谞"诇 诇专"讬 讛讙诇讬诇讬 讚讗驻讬诇讜 讬谞讬拽 讜讞讻讬诐 讚诇诪讗 讘谉 砖砖讬诐 讚讜拽' 讛讬讻讗 讚诪讜驻诇讙 谞诪讬 讘讞讻诪讛 讜讘住转诐 讞讻诐 讘注讬谞谉 讘谉 砖讘注讬诐 讜讬砖 诇讬讬砖讘 讚讗讬 住"讚 讚讝拽谉 讛讜讗 讘谉 砖砖讬诐 诇讗 讛讜讬 诇讬讛 诇讗拽讚讜诪讬 砖讬讘讛 诇讝拽谉 讗注"讻 讚讝拽谉 讛讬讬谞讜 讬谞讬拽 讜讞讻讬诐 讜诪砖"讛 讗拽讚诪讬讛 诇砖讬讘讛 讚讛"诇 诪讜驻诇讙 讘讝拽谞讛 诇讙讘讬讛 讜讚讜"拽:





驻转讞 注讬谞讬诐

谞砖讬讗 砖诪讞诇 注诇 讻讘讜讚讜 讜讻讜' 诪转讬讘讬 讜讻讜' 注诪"砖 讘拽讜谞讟专讬住 讝讛 讘讞讙讬讙讛 注诇 讚祝 讛' 讜讘讻转讜讘讜转 注诇 讚祝 [住"讝]:





讬诐 砖诇 砖诇诪讛

转谞讜 专讘谞谉 诪驻谞讬 砖讬讘讛 转拽讜诐 讬讻讜诇 讗驻讬' 诪驻谞讬 讝拽谉 讗砖诪讗讬 驻讬' 讘讜专 讻诪讜 讜讛讗讚诪讛 诇讗 转砖诐 讚诪转专讙诪讬谞谉 讜讗专注讗 诇讗 转讘讜专 讜讻诪讜 驻转讞讬 砖诪讗讬 讚驻专拽 讛转讻诇转 讻讱 驻讬' 转讜住驻转 讘砖诐 专"转 讜诇讗驻讜拽讬 驻专砖"讬 砖驻讬专砖 诇砖诐 专砖注 讜注诐 讛讗专抓 讚讘讛讗 诇讗 诪讞讬讬讘 讗讬住讬 讘谉 讬讛讜讚讗 诇讻讘讚讜 讚诪讜转专 诇讛讻讜转讜 讜诇拽诇诇讜 讚讗讬谞讜 注讜砖讛 诪注砖讛 注诪讱 讜诪住讬拽 转"诇 讝拽谉 讜讗讬谉 讝拽谉 讗诇讗 讞讻诐 砖谞讗' 讗住驻讛 诇讱 砖讘注讬诐 讗讬砖 诪讝拽谞讬 讬砖专讗诇 专' 讬讜住讬 讛讙诇讬诇讬 讗讜诪专 讗讬谉 讝拽谉 讗诇讗 诪讬 砖拽谞' 讞讻诪讛 砖谞讗' 讛' 拽谞谞讬 专讗砖讬转 讚专讻讜 讬讻讜诇 讬注诪讜讚 诪驻谞讬讜 诪诪拽讜诐 专讞讜拽 转"诇 转拽讜诐 讜讛讚专转 诇讗 讗诪专转讬 讗诇讗 拽讬诪讛 砖讬砖 讘讛 讛讬讚讜专 讜讗讬讝讛 讛讬讗 拽讬诪讛 砖讬砖 讘讛 讛讬讚讜专 讛讜讬 讗讜诪专 讝讛 讗专讘注 讗诪讜转 讬讻讜诇 讬讛讚专谞讜 讘诪诪讜谉 转"诇 转拽讜诐 讜讛讚专转 诪讛 拽讬诪讛 砖讗讬谉 讘讛 讞住专讜谉 讻讬住 讗祝 讛讬讚讜专 砖讗讬谉 讘讛 讞住专讜谉 讻讬住 讬讻讜诇 讬注诪讜讚 诪驻谞讬讜 讘讘讬转 讛讻住讗 讜讘讬转 讛诪专讞抓 转拽讜诐 讜讛讚专转 诇讗 讗诪专转讬 拽讬诪' 讗诇讗 讘诪拽讜诐 砖讬砖 讛讬讚讜专 讬讻讜诇 讬注诇讬诐 注讬谞讬讜 砖诇讗 讬专讗谞讜 转"诇 转拽讜诐 讜讬专讗转 讻诇 讚讘专 讛诪住讜专 诇诇讘 讗诪专讬谞谉 讘讜 讜讬专讗转 专"砖 讘谉 讗诇讬注讝专 讗讜诪专 诪谞讬讬谉 讝拽谉 砖诇讗 讬讟专讬讞 转"诇 讝拽谉 讜讬专讗转 讗讬住讬 讘谉 讬讛讜讚' 讗讜诪专 诪驻谞讬 砖讬讘讛 转拽讜诐 讜讗驻讬' 讻诇 砖讬讘讛 讘诪砖诪注 专' 讬讜住讬 讛讙诇讬诇讬 讛讬讬谞讜 转"拽 讗讬讻讗 讘谞讬讬讛讜 讬谞讬拽 讜讞讻讬诐 转"拽 住讘专 讬谞讬拽 讜讞讻讬诐 诇讗 专' 讬讜住讬 讛讙诇讬诇讬 讗讜诪专 讗驻讬' 讬谞讬拽 讜讞讻讬' 讻转讘 讛专讗"砖 讜讗"转 诇诪讗讬 讗讬爪讟专讻' 讘讬谉 诇专讘谞谉 讘讬谉 诇专' 讬讜住讬 讛讙诇讬诇讬 砖诪注讬谞谉 诪砖讬讘讛 讚爪专讬讱 诇讛拽讬诐 诪驻谞讬 砖讬讘讛 讝拽谉 砖讗讬谞讜 讗砖诪讗讬 讗注"驻 砖讗讬谞讜 诪讜驻诇讙 讘讞讻诪讛 讗诇讗 专讘谞谉 讚专砖讬 讛讝拽谉 诪讝拽谞讬 讛注讬专 诇诪注讜讟讬 讬谞讬拽 讜讞讻讬诐 讜讗驻讬' 讛讜讗 诪讜驻诇讙 讘讞讻诪讛 讜专' 讬讜住讬 讛讙诇讬诇讬 讚专砖 讝拽谉 讝讛 拽谞讛 讞讻诪讛 讜讗驻讬' 讛讜讗 讬谞讬拽 讜讞讻讬' 讗诐 讛讜讗 诪讜驻诇讙 讘讞讻诪讛 注"讻, 讗祝 诇驻讬 讝讛 讗讬谉 讗谞讜 讬讜讚注讬谉 讘讛讻专讞 讗诐 讬谞讬拽 讜讞讻讬诐 讘注讬谞谉 诪讜驻诇讙 讘讞讻诪讛 谞讛讬 讚转"拽 诪讟注诐 讬谞讬拽 讜讞讻讬' 讗驻砖专 拽讗讬讬专讬 讗驻讬' 诪讜驻诇讙 讗讘诇 诪"诪 诇专' 讬讜住讬 讛讙诇讬诇讬 讚诪专讘讛 讬谞讬拽 讜讞讻讬诐 讗讬讬专讬 讗驻讬' 讘诇讗 诪讜驻诇讙 讗讜 讚讜讜拽' 讘诪讜驻诇讙 讗讬讬专讬 讜谞专讗' 诇讻讗讜专' 讚诇讬砖谞讗 讚讬谞讬拽 讜讞讻讬' 诪砖诪注 讞讻诐 讘注诇诪讗 讗驻讬' 讘诇讗 诪讜驻诇讙 讗讻谉 诪讚讘专讬 讛转讜住驻讜' 砖讛拽砖讜 诇专' 讬讜住讬 讛讙诇讬诇讬 讚讚专讬砖 讬谞讬拽 讜讞讻讬诐 砖讬讘讛 诇诪讛 诇讬 讜讻讬 讛讜讗 讙专讜注 讘注讘讜专 砖讛讜讗 谞诪讬 砖讬讘讛 讘讛讚讬 讞讻诪讛 讛讗 讗驻讬' 讘讬谞讬拽 讜讞讻讬' 讗讬讬专讬 拽专讗 讜讻转讘讜 讜讬"诇 讚讗讬 诇讗 讻转讘 专讞诪谞讗 砖讬讘讛 讛"讗 讚谞讬讘注讬 讝拽谉 诪诪砖 讗讘诇 讬谞讬拽 讜讞讻讬' 诇讗 诇讛讻讬 讗转讗 住讬驻讗 诇讙诇讜讬讬 讚诇讗 讘注讬谞谉 讝拽谉 讜讞讻讬诐 讗诇讗讜 讘讞讚 诇讞讜讚 住讙讬 讗驻讬' 讬谞讬拽 讜讞讻讬' 讜诪讬讛讜 拽砖讛 讚讗"讻 诪讗讬 拽讗诪专 讘讚讘专讬 专' 讬讜住讬 讛讙诇讬诇讬 讻讚讗诪专 转"拽 诇讻转讜讘 专讞诪谞讗 诪驻谞讬 砖讬讘讛 讝拽谉 转拽讜诐 讗讚专讘' 诇讗 诇讻转讜讘 讗诇讗 讝拽谉 讚讛讗 谞诪讬 讗诪专 讝拽谉 讘诇讗 砖讬讘讛 讝拽谉 讻诪砖诪注 讝拽谉 诪诪砖 诪砖诪注 讗诇讗 讜讚讗讬 讝拽谉 讬谞讬拽 讜讞讻讬' 诪砖诪注 讜讛讚专讗 拽讜砖讬' 诇讚讜讻转讗 讜谞专讗讛 诇专"讬 讚讜讜讚讗讬 讬谞讬拽 讜讞讻讬' 爪专讬讱 砖讬讛讗 诪讜驻诇讙 讜诇讻讱 讗讬爪讟专讱 砖讬讘讛 讗注驻"讬 砖讗讬谞讜 诪讜驻诇讙 讚讻讱 诇讬 讝拽谉 砖讗讬谞讜 诪讜驻诇讙 讻讬谞讬拽 讜讞讻讬' 砖讛讜讗 诪讜驻诇讙 讗讘诇 讗诐 讛讬讜 砖讜讜讬诐 讘讞讻诪讛 讛讬谞讬拽 讜讛讝拽谉 爪专讬讱 砖讬注诪讜讚 讛讬谞讬拽 诪驻谞讬 讛讝拽谉 讚讙讘讬 讬谞讬拽 爪专讬讱 砖讬讛讬' 诪讜驻诇讙 讘讞讻诪讛 讜讙讘讬 讝拽谉 讗讬谞讜 爪专讬讱 注"讻 讗讘诇 讗讬谉 讛讻专讞 诇讚讘专 讚砖诪讗 讘注讬 砖讬讘讛 诇诪注讜讟讬 讬谞讬拽 讜讞讻讬' 诇转"拽 讜诪"讛 爪专讬讱 诇讜诪专 讘讚讘专讬 专' 讬讜住讬 讛讙诇讬诇讬 诇转"拽 诇讻转讜讘 诪驻谞讬 砖讬讘' 转拽讜诐 讜讛讚专转 讻讜' 讜专' 讬讜住讬 讛讙诇讬诇讬 住"诇 讚讗讬 诇讗讜 讻转讘 砖讬讘讛 讛"讗 讝拽谉 诪诪砖 讻驻讬' 讛专讗砖讜谞讬' 砖诇 转讜住驻讜' 讗讜 讛"讗 讝拽谞讬 砖讜讜讬诐 讗讘诇 讝拽谞讬 讛砖讜拽 讻驻讬' 讛专讗砖讜谉 砖讻转讘 讛专讗"砖 讗讘诇 诇讗 砖讘讗 诇讜诪专 讚爪专讬讱 诇拽讜诐 诪驻谞讬 砖讬讘讛 讗驻讬' 讗讬谞讜 诪讜驻诇讙 讜讻"砖 诇驻讬 讛讗诪转 讚拽讬"诇 讻讗讬住讬 讘谉 讬讛讜讚' 讚住"诇 讻诇 砖讬讘讛 讘诪砖诪注 讗驻讬' 讝拽谉 讗砖诪讗讬 诪住转讘专 谞诪讬 诇讜诪专 讬谞讬拽 讜讞讻讬' 诇讗 讙专注 讜诪讛 砖讻转讘 讘住诪"拽 讚讬谞讬拽 讜讞讻讬' 讘注讬谞谉 诪讜驻诇讙 讗祝 诇讗讬住讬 砖讻诪讜 砖诪讜讻专讞讬诐 讗谞讜 诇驻' 讗诇讬讘讗 讚专' 讬讜住讬 讛讙诇讬诇讬 讻讚诇注讬诇 讙"讻 谞驻' 讻讱 讗诇讬讘讗 讚讗讬住讬 讛诇讗 讻转讘转讬 砖讗讬谞讜 讘讛讻专讞 诇驻专砖 讻谉 讗驻讬' 诇专"讬 讛讙诇讬诇讬 讜讗祝 讗"转 砖谞驻专砖 讻谉 诇专"讬 诪"诪 诇讗讬住讬 诪谞诇谉 诇驻专砖 讻谉 讚诇诪讗 讘讛讗 谞诪讬 驻诇讬讙讬 讗讬住讬 讗专' 讬讜住讬 讛讙诇讬诇讬. 讜诪住讬拽 讗"专 讬讜讞谞谉 讛诇讻讛 讻讗讬住讬 讘谉 讬讛讜讚' 讜讻转讘 讛专讗"砖 讜诪讘谉 砖讘注讬诐 谞拽专讗 砖讬讘讛 讜讻转讘 注讜讚 讜讻讬讜谉 讚住"诇 诇讗讬住讬 讘谉 讬讛讜讚' 讻诇 砖讬讘讛 讘诪砖诪注 讘注"讻 讚专讬砖 讝拽谉 讝讛 砖拽谞讛 讞讻诪讛 讬谞讬拽 讜讞讻讬诐 讻专"讬 讛讙诇讬诇讬 讜讻谉 讛诇讻' 注"讻 讜讗祝 砖诪讚讘专讬讜 诇讗 诪砖诪注 讛讻讬 砖诇讗 讛讝讻讬专 讛诇讻讛 讻讗讬住讬 讘谉 讬讛讜讚' 讗诇讗 诇注谞讬讬谉 讻诇 砖讬讘讛 讜诇讗 讛讝讻讬专 讬谞讬拽 讜讞讻讬' 诪"诪 讛讚注转 诪讻专注转 讚讗祝 讗讬住讬 住"诇 讛讻讬 讜讻谉 讚注转 讻诇 讛诪讞讘专讬诐 讜讻谉 驻住拽 讛专诪讘"诐 讜诇讗 讻讚讘专讬 讛专诪讘"谉 砖讘讗 诇讬砖讘讜 讻诪讜 砖讻转讘 讛专"谉 讜讻转讘 讛住诪"讙 讜讝"诇 讗"专 讬讜讞谞谉 讜讛诇讻讛 讻讗讬住讬 讘谉 讬讛讜讚讗 讜诇讗 讻转"拽 讚爪专讬讱 砖讬讘讛 讜讞讻诪讛 讜讚诇讗 讻专' 讬讜住讬 讛讙诇讬诇讬 讚讗诪专 讬谞讬拽 讜讞讻讬诐 讜诪讝讛讬专 诇讬谞讬拽 诇讻讘讚 诇讝拽谉 讜讞讻讬' 讜讗讬谉 诇驻专砖 讚专' 讛讙诇讬诇讬 诪讜讚讛 诇讗讬住讬 讘谉 讬讛讜讚' 讘讝拽谉 讜诇讗 讞讻讬' 讚讗"讻 讛讬讬谞讜 讻讗讬住讬 讜注讜讚 讻讬 拽讗诪' 诪讗讬 讗讬讻讗 讘讬谉 专' 讬讜住讬 讛讙诇讬诇讬 诇转"拽 讬谞讬拽 讜讞讻讬诐 讛"诪 诇诪讬诪专 讚讗讬讻' 讘讬谞讬讬讛讜 讝拽谉 讜诇讗 讞讻讬' 讜讻转讘 注讜讚 讜诪讚驻住拽 专' 讬讜讞谞谉 讻讗讬住讬 讚拽讗诪专 讻诇 砖讬讘讛 讘诪砖诪注 诇诪讚谞讜 砖讙诐 讛诇讻讛 讻专"讬 讛讙诇讬诇讬 讚讗诪专 讜讛讚专转 驻谞讬 讝拽谉 讝讛 砖拽谞讛 讞讻诪讛 讗驻讬' 讬谞讬拽 讜讞讻讬' 讜诇讗 讻转"拽 讚诪爪专讬讱 砖讬讘讛 讜讞讻诪讛 注"讻 讜爪"诇 诪讛 砖讗诪专 讛住诪"讙 讚诇讗 拽讬"诇 讻专"讬 讛讙诇讬诇讬 讘讛讗 讚诪讝讛讬专 拽专讗 诇讬谞讬拽 讜讞讻讬诐 诇讻讘讚 讝拽谉 讜讞讻讬诐 讗讬谉 讛驻讬专' 讚诇专"讬 讛讙诇讬诇讬 拽专讗 讗转讗 诇讛讻讬 诇讗讝讛讜专讬 诇讬谞讬拽 讜讞讻讬' 讻讜' 讚讝讛 诇讗 谞讗诪专 讘拽专讗 讗诇讗 砖诪砖诪注 讛讻讬 驻讬' 专"讬 砖讻转讘 讜讝"诇 讛转讜住驻讜' 讚讜讜讚讗讬 讬谞讬拽 爪专讬讱 砖讬讛讗 诪讜驻诇讙 讜诇讻讱 讗讬爪讟专讱 砖讬讘讛 讗注"讙 砖讗讬谞讜 诪讜驻诇讙 讻诪讜 讬谞讬拽 讜讞讻讬诐 讗讘诇 讗诐 讛讬讜 砖讜讜讬诐 讘讞讻诪讛 讛讬谞讬拽 讜讛讝拽谉 爪专讬讱 砖讬注诪讜讚 讛讬谞讬拽 诪驻谞讬 讛讝拽谉 讚讙讘讬 讬谞讬拽 爪专讬讱 砖讬讛讗 诪讜驻诇讙 讜讙讘讬 讝拽谉 讗讬谞讜 爪专讬讱 注"讻 讜谞专讗' 诇驻专砖 讚讜拽讗 讗诇讬讘讗 讚专"讬 讛讜讗 讚讗砖诪讜注讬谞谉 讛讻讬 诪讗讞专 砖专讗讬谞讜 砖讗祝 讘砖讬讘讛 转诇讛 讛诪注诇讛 讘讞讻诪讛 讗诇诪讗 讚砖谞讬 讛诪注诇讜转 讘注讬谞谉 诇驻注诪讬诐 讘讬讞讚 讗诇讗 砖讗讬谞讜 爪专讬讱 讻"讻 讞讻诪讛 讻诪讜 讬谞讬拽 诪诪讬诇讗 讗诐 讛诐 砖讜讜讬谉 讘诪注诇讛 砖爪专讬讱 诇注诪讜讚 讛讬谞讬拽 诪驻谞讬讜 诪讞诪转 讛讝拽谞讛 讗讘诇 诇讗讬住讬 砖转诇讛 讘砖讬讘讛 诇讞讜讚 讘诇讗 讞讻诪讛 讜住讘专 谞诪讬 讚讗祝 讘讞讻诪讛 转诇讛 讻讙讜谉 讬谞讬拽 讜讞讻讬' 讗"讻 诇拽诪谉 诪"诪 诇讗 砖诪注讬谞谉 讗诐 砖讜讜讬谉 讛诐 讘讞讻诪讛 砖爪专讬讱 讛讬谞讬拽 诇注诪讜讚 诪驻谞讬讜 讚砖谞讬 诪注诇讜转 讛诐 讝拽谞讛 讜讞讻诪讛 讜注讚讬祝 讝讛 讻诪讜 讝讛 讜讗驻讬' 讬讘讗讜 砖谞讬 讛诪注诇讜转 讬讞讚 讗讬谞' 诪讻专讬注 讚诇讗 转诇讛 讝讛 讘讝讛 讜诪"讛 拽讗诪专 砖讗讬谉 讛诇讻讛 讻专"讬 讚讗诪专 讬谞讬拽 讜讞讻讬诐 讜诪讝讛讬专 诇讬谞讬拽 讻讜'. 驻讬专砖 讚讜讜拽讗 诇专"讬 讛讜讗 讚砖诪注讬谞谉 讛讻讬 讜诇讗 诇讗讬住讬 讘谉 讬讛讜讚' 讜讗"讻 诪讗讞专 砖讗讬谉 讛诇讻讛 讻专"讬 讗诇讗 讻讗讬住讬 诇讗 讗诪专讬谞谉 讛讗讬 住讘专讗 讜诪"诪 谞专讗讛 讘注讬谞讬 讚讗诐 砖谞讬讛诐 砖讜讜讬谉 讘诪注诇讜转 讜讗' 讝拽谉 诪讞讘讬专讜 讘讚讘专 讛诪谞讻专 讻讙讜谉 砖讘注讬' 讜砖诪谞讬诐 讻讜' 爪专讬讱 讝讛 诇注诪讜讚 诪驻谞讬 讝讛 讚讛讗 讘诪注诇讛 讚讬讚讬' 注讚讬祝 诪讬谞讬' 讜讻谉 讗诐 砖谞讬讛诐 砖讜讬诐 讘砖谞讬诐 讜讛讗' 讬谞讬拽 讜讞讻讬诐 讜讛砖谞讬 诪讜驻诇讙 砖爪专讬讱 讛讬谞讬拽 诇注诪讜讚 诪驻谞讬 讛诪讜驻诇讙. 讜注讜讚 谞专讗讛 讚讗驻讬诇讜 讗讬谞讜 诪讜驻诇讙 讗诇讗 砖讞讻诐 诪讬谞讬' 讟驻讬 讛讜讗 注谞讬谉 讞砖讜讘 讘诪注诇讜转 讞讻诪讛 讜爪专讬讱 诇拽讜诐 诪驻谞讬讜 讗祝 砖讘讝拽谞讛 讗讬谞讛 讻谉 讗诐 诇讗 砖讝拽谉 诪诪谞讜 注砖专 砖谞讬诐 讘诪注诇转 讛讝拽谞讛 讜讝"诇 讛专"谉 注讜诪讚讬诐 讘驻谞讬 讬谞讬拽 讜讞讻讬诐 讜诪讬讛讜 讛"诪 讻砖讛讜讗 讙讚讜诇 诪诪谞讜 讗讘诇 讗讬谉 讙讚讜诇 注讜诪讚 诪驻谞讬 拽讟谉 诪讚讗诪专讬' 讘讙诪专讗 讚专' 讗讬诇注讬 讜专' 讬注拽讘 讘专 讝讘讚讬 讛讜讛 讬转讬讘讬 讞诇祝 讜讗讝诇 专"砖 讘专 讗讘讗 讜拽诪讜 诪拽诪讬讛 讗诪专 诇讛讜 讞讚讗 讚讗转讜谉 讞讻讬诪讬谉 讜讗谞讗 讞讘专 讻诇讜诪' 讜讗讬谞讻诐 讞讬讬讘讬' 诇注诪讜讚 讜讗驻砖专 砖讗驻讬' 驻讟讜专 谞诪讬 砖讗讬谞讜 讞讬讬讘 诇注诪讜讚 诪驻谞讬 讞讻诐 讗诇讗 讘讙讚讜诇 讛讬诪谞讜 讜讚讗诪专讬谞谉 讘驻' 讗诇讜 诪爪讬讗讜转 讘转诇诪讬讚讬 讞讻诪讬诐 砖驻讟讜专讬谉 讝讛 诪驻谞讬 讝讛 讗驻讬' 讻诪诇讗 注讬谞讬讜 讘讻讛"讙 讗驻讬' 讙讚讜诇 注诇 拽讟谉 讞讬讬讘 讻讬讜谉 砖讛讜讗 专讘讜 注"讻. 讜讛转"讞 砖讘讘讘诇 谞诪讬 诇讜诪讚讬谉 讝讛 诪讝讛 讻转讘 讛专诪讘"诐 讜讝"诇 诪讬 砖讛讜讗 讝拽谉 诪讜驻诇讙 讘讝拽谞讛 讗注驻"讬 砖讗讬谉 讞讻诐 注讜诪讚讬' 诇驻谞讬讜 讜讗驻讬诇讜 讞讻诐 讻砖讛讜讗 讬诇讚 注讜诪讚 讘驻谞讬 讛讝拽谉 讛诪讜驻诇讙 讘讝拽谞讛 讜讗讬谞讜 讞讬讬讘 诇注诪讜讚 讻讚讬 拽讜诪转讜 讗诇讗 讻讚讬 诇讛讚专讜 讜诪讝讛 讗讬谉 住转讬专讛 诇讚讘专讬 诪砖讜诐 讚讛驻诇讙讛 拽讗 讙专诐 砖爪专讬讱 诇注砖讜转 诇讜 讛讬讚讜专 讗驻讬' 讘诇讬 讛驻诇讙讛 讗驻讬' 讛讝拽谉 讛讬' 谞诪讬 讞讻诐 讗讬谉 爪专讬讱 讛讬谞讬拽 讜讞讻讬诐 诇注诪讜讚 诪驻谞讬讜 讗驻讬' 诇注砖讜转 诇讜 讛讬讚讜专 讚讚讜拽讗 诇专' 讬讜住讬 讛讙诇讬诇讬 讛讜讗 讚讘注讬谞谉 讛讻讬 砖讬注诪讜讚 讛讬谞讬拽 讻讜' 讜诇讗 诇讗讬住讬 讻讚诪讜讻讗 诪讚讘专讬 讛住诪"讙 讻讚驻专讬' 讜讝"诇 讛讟讜专 诪讛 砖讻转讘 注诇 讚讘专讬 讛专诪讘"诐 讜讗讬谞讜 讬讜讚注 诇诪讛 讻转讘 砖讗讬谞讜 讞讬讬讘 诇拽讜诐 讘驻谞讬 讛讝拽谉 讻讚讬 拽讜诪转讜 讚讛讗 诪讛讱 拽专讗 讬诇驻讬谞谉 讝拽谉 讜讞讻诐 讜讻诪讜 砖爪专讬讱 诇拽讜诐 诪驻谞讬 讛讞讻诐 诪诇讗 拽讜诪转讜 讻讱 爪专讬讱 诪驻谞讬 讛讝拽谉 讜讗驻砖专 砖诇讗 讗诪专 砖讗讬谉 爪专讬讱 诇注诪讜讚 诇驻谞讬 讛讝拽谉 诪诇讗 拽讜诪转讜 讗诇讗 讬诇讚 讞讻诐 砖讻讬讜谉 砖爪专讬讻讬谉 诇谞讛讜讙 讘讜 讙"讻 讻讘讜讚 讗讬谉 诇讜 诇拽讜诐 诪驻谞讬 讛讝拽谉 讗诇讗 讬注砖讛 诇讜 讛讬讚讜专 讗讘诇 讻诇 讗讚诐 爪专讬讱 诇注诪讜讚 讘驻谞讬 讛讝拽谉 诪诇讗 拽讜诪转讜 讜讛讻讬 诪住转讘专讗 谞诪讬 讘砖谞讬 讞讻诪讬诐 讗讜 讘砖谞讬 讝拽谞讬诐 砖讗讬谉 讗讞讚 爪专讬讱 诇拽讜诐 讘驻谞讬 讞讘讬专讜 讗诇讗 讬注砖讛 诇讜 讛讬讚讜专 注"讻. 讜讛讬讚讜专 讝讜 讘砖讜讜讬诐 诇讗 讬讚注谞' 诪诪讛 诇拽讞 讜讛讻讬 诪砖诪注 诪住讜讙讬' 讚讛讻讗 讚讻讬讘讜讚 砖诇 转"讞 讗驻讬' 讗讬谞讜 转诇诪讬讚讜 爪专讬讱 诇讻讘讚讜 诪驻谞讬 讞讻诪转讜 讗诐 讗讬谞讜 讘砖讜讜讬诐 讚讜拽讗 诇注谞讬谉 讻讬讘讜讚 讗讘诇 诇注谞讬谉 诪讜专讗 驻砖讬讟讗 讚诇讗 砖讬讬讱 诪讜专讗 讗诇讗 讙讘讬 专讘讜 讗讜 诪讜驻诇讙 讘讚讜专讜 砖讛讜讗 讻专讘讜 讜讻谉 讻转讘讜 讛转讜住' 讘驻' 讚' 讜讛' 讜讻谉 讬专讗讛 诪诇砖讜谉 讛专诪讘"诐:


讗诪专 诪专 诪讛 拽讬诪讛 砖讗讬谉 讘讛 讞住专讜谉 讻讬住 讗祝 讛讚专 砖讗讬谉 讘讛 讞住专讜谉 讻讬住 诪讻讗谉 讗诪专讜 讗讬谉 讘注诇讬 讗讜诪谞讬讜转 专砖讗讬谉 诇注诪讜讚 诪驻谞讬 转"讞 讘砖注讛 砖注讜住拽讬谉 讘诪诇讗讻转谉 讛"驻 讗诐 注讜住拽讬谉 讘诪诇讗讻讛 砖诇 讗讞专讬诐 讗讬谞谉 专砖讗讬 诇讘讟诇 诪诪诇讗讻转谉 讜讗诐 注讜住拽讬谉 讘诪诇讗讻转 注爪诪谉 讛讻讬 驻讬专砖 讗讬谉 专砖讗讬谉 讻讜' 讗讬谉 讞讬讬讘讬谉 讻讚转谞谉 讘注专讻讬谉 驻专拽 讛诪拽讚砖 砖讚讛讜 讗讜诪讚讬诐 讻诪讛 讗讚诐 专讜爪讛 诇讬转谉 讘砖讜专 讝讛 诇拽专讘讜 诇注讜诇讛 讗注驻"讻 砖讗讬谞讜 专砖讗讬 驻讬' 诪砖讗诪专 砖讜专 讝讛 诇注讜诇讛 讜讗讞"讻 讛讞专讬诪讜 砖讞诇 讛讞专诐 注诇讬讜 讜爪专讬讱 诇讬转谉 讚诪讬 驻讚讬讜谞讜 诇讻讛谞讬诐 讜拽讗诪专 砖讗讬谉 砖诪讬诐 讗讜转讛 讘讻诇 砖讜讬讛 讗诇讗 讗讜诪讚讬' 讻诪讛 讛讬讛 讗讚诐 谞讜转谉 讘砖讜专 讝讛 讻讚讬 诇讛拽专讬讘讜 注讜诇转 谞讚讘讛 讗注驻"讬 砖讗讬谞讜 讞讬讬' 拽专讘谉 砖讛专讬 讝讛 谞诪讬 诇讗 讗诪专 注诇讬 注讜诇讛 讗诇讗 讝讜 注讜诇讛 讜拽"诇. 讬讻讜诇 讬注诪讜讚 诪驻谞讬讜 讘讘讬转 讛讻住讗 讗讜 讘讘讬转 讛诪专讞抓 转"诇 转拽讜诐 讜讛讚专转 讜诪住讬拽 讘住讜讙讬讗 讘讘转讬 讙讜讜讗讬 砖讛讜讗 诪拽讜诐 砖注讜诪讚讬诐 砖诐 注专讜诪讬诐 讗讘诇 讘讘转讬 讘专讗讬 讞讬讬讘 诇注诪讜讚 诪驻谞讬讜. 讗诪专 讜讗讬讝讛 拽讬诪讛 砖讬砖 讘讛 讛讬讚讜专 讛讜讬 讗讜诪专 讝讛 讚' 讗诪讜转 讗诪专 讗讘讬讬 诇讗 讗诪专谉 讗诇讗 讘专讘讜 砖讗讬谞讜 诪讜讘讛拽 讗讘诇 讘专讘讜 诪讜讘讛拽 讻诪诇讗 注讬谞讬讜 讗讘讬讬 诪讻讬 讞讝讬 诇讗讜讚谞讗 讚讞诪专讗 讚专讘 讬讜住祝 拽讗讬诐 诪拽诪讬' 讚拽讬"诇 专讻讜讘 讻诪讛诇讱 讜讞讬讬讘 诇诪讬拽诐 诪拽诪讬讛 讻转讘讜 讛专讬"祝 讜讛专讗"砖 讙专' 讘讬讜诪讗 讘驻专拽 讛讘讬讗讜 诇讜 讗转 讛讻祝 转诇诪讬讚 讛谞驻讟专 诪专讘讜 诇讗 讬讞讝讬专 驻谞讬讜 讜讬诇讱 讗诇讗 讬爪讚讚 驻谞讬讜 讜讛讜诇讱 讻讬 讛讗 讚专讘讬 讗诇注讝专 讻讬 讛讜讛 诪讬驻讟专 诪讬谞讬讛 讚专讘讬 讬讜讞谞谉 讛讜讛 诪住讙讬 讜讗讝诇 诇讗讞讜专讬讛 讻讬 讛讜讛 讘注讬 专' 讬讜讞谞谉 诇住讙讜讬讬 讛讜讛 讙讞讬谉 讜拽讗讬诐 专讘讬 讗诇注讝专 诪讚讜讻转讗 注讚 讚讛讜讛 诪讬讻住讬 专' 讬讜讞谞谉 诪讬谞讬讛. 转讜 诪住讬拽 讗诪专 讗讘讬讬 谞拽讟讬谞谉 讚讗讬 诪拽讬祝 讞讬讬 讗讘讬讬 诪拽讬祝 专' 讝讬专讗 诪拽讬祝 驻讬专' 诪拽讬祝 讚专讱 讗讞专转 砖诇讗 诇注讘讜专 讘驻谞讬 讛爪讘讜专. 讞讬讬 诪讗专讬讱 讬诪讬诐. 转讜 诪住讬拽 专' 讬讜讞谞谉 拽讗讬诐 诪拽诪讬讛 住讘讬 讗专诪讗讬 讗诪专 讻诪讛 讛专驻转拽讬 注讚讜 注诇讬讛讜 讚讛谞讬 讛专驻拽转讬 驻讬' 诪拽专讗讜转 讜爪专讜转 讜专讗讜 谞住讬诐 讛专讘讛 讜诪讜驻转讬诐 砖注讘专讜 注诇讬讛诐. 专讘讗 诪讬拽诐 诇讗 拽讗讬诐 讛讬讚讜专 注讘讚 诇讛讜 讗讘讬讬 讬讛讬讘 讬讚讬讛 诇住讘讬 讚讗专诪讗讬 驻讬' 驻讜砖讟 讬讚讜 诇讝拽谞讬' 讻诇 讻诪讛 砖注讜讘专讬' 讗爪诇讜 讜谞砖注谞讬谉 注诇讬讜 专讘讗 诪砖讚专 砖诇讜讞讬' 驻讬' 砖诇讞 砖诇讜讞讬讜 诇驻砖讜讟 诇讛诐 讬讚 讜讛讜讗 注爪诪讜 诇讗 讜讛专讬"祝 讜讛专讗"砖 诇讗 讛讘讬讗讜 讗诇讗 讛讗 讚专' 讬讜讞谞谉 讜专讘讗 诇讞讜讚 讚注讘讚 诇讛讜 讛讬讚讜专 诪砖诪注 砖讻谉 讛诇讻讛 讚诇讗 讘注讬谞谉 讗诇讗 讛讬讚讜专 讜讛讟讜专 讻转讘 讜讝"诇 讜讗驻讬' 讝拽谞讬 讙讜讬诐 诪爪讜讛 诇讛讚专诐 诇拽讜诐 拽爪转 诪驻谞讬讛诐 讜诇住讜诪讻诐 讘讬讚讜 讜讘讜讜讚讗讬 讛讬讬谞讜 驻讬专讜砖讜 讚专讘讗 注讘讬讚 诇讛讜 讛讬讚讜专 讛讬讬谞讜 拽讬诪讛 拽爪转 讜讙诐 讛讬讻讗 讚讘注讬 住诪讬讻' 注讘讚讬谞谉 诇讛讜 讻讗讘讬讬 讜讗讘讬讬 讜专讘讗 诇讗 驻诇讬讙讬. 讜讛专诪讘"谉 讻转讘 讜讝"诇 讘讝讛 讛诇砖讜谉 诪爪讜讛 诇讛讚专谉 讘讚讘专讬诐 讜谞讜转谞讬谉 诇讛诐 讬讚 诇住讜诪讻诐 讚讛讬讬谞讜 诪驻专砖 讛讚讜专 讘讚讘专讬诐. 讜讛拽讗专"讜 讻转讘 讛讟讜专 驻住拽 讻专' 讬讜讞谞谉 讜专' 讬讜讞谞谉 拽讬诪讛 拽爪转 拽讗诪' 讜诪诪讬诇讗 专讘讗 讛讬讚讜专 讛讬讬谞讜 讚讘专讬' 讜驻住拽 讻专讘讗 讜讻讗讘讬讬 讜讟注讜转 讛讜讗 讘讬讚讜 讚讗"讻 讗讬讱 砖讘拽 讛讟讜专 讚讘专讬 专讘讗 讚讛讜讗 讘转专讗讬 讜驻住拽 讻专' 讬讜讞谞谉 讜讘驻专讟 诪讗讞专 讚驻住拽 讻讗讘讬讬 讗"讻 讗讬讱 诇讗 讬驻住讜拽 讻专讘讗 讗诇讗 注讬拽专 讻讚驻专讬砖讬转:

